qundao/data-zh-poetry huggingface dataset:
送潚丞剡川
作者：楼钥
朝代：宋

工部丞昆丘，我生丁巳年。
比吾既逾冠，再转丞金囦。
年龄过半百，奏子哦松轩。
亲见勤小物，如彼少壮然。
受输导行费，略不取一钱。
飞糠至瞇目，犹恐劳弗宣。
汝方壮有室，行行贰剡川。
地近既便亲，俸外有圭田。
惟当念尔祖，奉职罔不虔。
邑无不当问，事亦不得专。
退无为避事，进勿至侵权。
庄生才不才，其间要求旃。
去年苦旱歉，谷熟殊颇偏。
未知催科时，何取何当蠲。
二十七乡民，户口富人烟。
去天曾不远，美恶易以传。
大宁九十余，父母俱华颠。
况子勤干蛊，岂不深爱怜。
食禄须尽瘁，毋叹我独贤。
不应频往来，恃有檄可沿。
时时寄安书，何殊在目前。
秋赋已復近，公余更加鞭。
金罍喜接境，一水通乡船。
他时傥少病，尚能催击鲜。
送潚丞剡川
作者：楼钥
朝代：宋

工部丞昆丘，我生丁巳年。比吾既逾冠，再转丞金渊。年龄过半百，奏子哦松轩。亲见勤小物，如彼少壮然。受输导行费，略不取一钱。飞糠至眯目，犹恐劳弗宣。汝方壮有室，行行贰剡川。地近既便亲，俸外有圭田。惟当念尔祖，奉职罔不虔。邑无不当问，事亦不得专。退无为避事，进勿至侵权。庄生才不才，其间要求旃。去年苦旱歉，谷熟殊颇偏。未知催科时，何取何当蠲。二十七乡民，户口富人烟。去天曾不远，美恶易以传。大宁九十馀，父母俱华颠。况子勤干蛊，岂不深爱怜。食禄须尽瘁，毋叹我独贤。不应频往来，恃有檄可沿。时时寄安书，何殊在目前。秋赋已复近，公馀更加鞭。金罍喜接境，一水通乡船。他时傥少病，尚能催击鲜。
送潚宰富阳
作者：楼钥
朝代：宋

富春富山水，地胜雄三吴。壮哉十万户，畿邑拱行都。大江横吾前，上下万贾趋。吾子丞剡川，摄事奸已锄。试县力愈难，勉旃立规模。治县古有谱，近颇多著书。槔閒爱汝厚，诲语皆良图。老我不惜别，所望安官居。汝亦颇练事，正恐才尚疏。我以热肺肠，有求应所须。遇事费十思，一跌真不虞。虽当纵心年，兢兢矩不踰。况汝年方壮，勿恃才有馀。据轮始窥井，任诞宁失拘。三年待汝归，二亲真倚闾。
送潚宰富阳
作者：楼钥
朝代：宋

富春富山水，地胜雄三吴。
壮哉十万户，畿邑拱行都。
大江横吾前，上下万贾趋。
吾子丞剡川，摄事姦已鉏。
试县力愈难，勉旃立规橅。
治县古有谱，近颇多着书。
槹閒爱汝厚，诲语皆良图。
老我不惜别，所望安官居。
汝亦颇练事，正恐才尚疎。
我以热肺肠，有求应所须。
遇事费十思，一跌真不虞。
虽当纵心年，兢兢矩不踰。
况汝年方壮，勿恃才有余。
据轮始窥井，任诞宁失拘。
三年待汝归，二亲真倚闾。
送王仲矜倅兴元
作者：楼钥
朝代：宋

蜀道难，难于上青天。
蜀道易，易于履平地。
蜀山天险固自若，视难为易在人尔。
王尊真有四方志，叱驭径行了无累。
早登岷峨仕阴城，谈笑动行千万里。
汉中由来说鷄肋，意谓弃之为可惜。
君今此去良似之，更欲远游寻故迹。
汉都南郑启炎图，秦置石牛山径闢。
淮阴拜将余高台，武侯葬处空松柏。
大笑出门何慨慷，天涯离愁各尽觞。
荷君走马却送我，李侯参语夜未央。
君方往蹈功名机，何止别驾歌王祥。
先正九年遗爱在，更携故笏访甘棠。
送王仲矜倅兴元
作者：楼钥
朝代：宋

蜀道难，难于上青天。蜀道易，易于履平地。蜀山天险固自若，视难为易在人尔。王尊真有四方志，叱驭径行了无累。早登岷峨仕阴城，谈笑动行千万里。汉中由来说鸡肋，意谓弃之为可惜。君今此去良似之，更欲远游寻故迹。汉都南郑启炎图，秦置石牛山径辟。淮阴拜将馀高台，武侯葬处空松柏。大笑出门何慨慷，天涯离愁各尽觞。荷君走马却送我，李侯参语夜未央。君方往蹈功名机，何止别驾歌王祥。先正九年遗爱在，更携故笏访甘棠。
送王仲言添倅海陵
作者：楼钥
朝代：宋

万卷诗书老雪溪，颀然二子和埙篪。绝怜伯氏久亡矣，犹幸夫君及见之。来上鹓行人谓晚，往舒骥足自嫌迟。他时还向云门否，布袜青鞋尚可期。遂初陈迹遽凄凉，击叹青箱极荐杨。谈笑于侬情易厚，典刑使我意差强。重屏旧画论中主，古殿遗文话阿章。旧事从今向谁得，尺书时许到淮乡。
送王仲言添倅海陵·其一
作者：楼钥
朝代：宋
体裁：七言律诗

万卷诗书老雪溪，颀然二子和埙篪。绝怜伯氏久亡矣，犹幸夫君及见之。来上鹓行人谓晚，往舒骥足自嫌迟。他时还向云门否，布袜青鞋尚可期。
送王仲言添倅海陵·其二
作者：楼钥
朝代：宋
体裁：七言律诗

遂初陈迹遽凄凉，击叹青箱极荐杨。谈笑于侬情易厚，典刑使我意差强。重屏旧画论中主，古殿遗文话阿章。旧事从今向谁得，尺书时许到淮乡。
送王伯奋守筠阳
作者：楼钥
朝代：宋

三槐名德萃清门，七叶为州赖有君。道院无忘山谷赋，郡斋当继颍滨文。君应膝上怜文度，我向东床忆右军。振起家声差易耳，便看奏最蹑青云。
送王伯奋守筠阳
作者：楼钥
朝代：宋

三槐名德萃清门，七叶为州頼有君。
道院无忘山谷赋，郡斋当继颍滨文。
君应膝上怜文度，我向东床忆右军。
振起家声差易耳，便看奏最蹑青云。
送王恭父仓部知洋州
作者：楼钥
朝代：宋

天清无云秋气明，好风丛桂传芳馨。乃于此时送君行，江空目短难为情。蚤从两川驰大名，眉宇瑩彻春壶冰。语辄倾倒心地平，大篇小篇韶钧鸣。寿皇一见喜不胜，璧水道山照群英。潼川题舆远有声，痛洗盐筴疲民醒。天子呼来再登瀛，典领著作承明庭。绝域往陪苏子卿，马上谈笑胡人惊。归来期君侍西清，胡为西去谋专城。士友重叹君不应，视此进退秋毫轻。洋川风物天下称，文翁流咏人载赓。当时犹待郡政成，君今未到意已倾。岢峨大艑秋江澄，图史万卷鸥与盟。残编断轴恐飘零，数辈装潢手不停。我亦重来预彯缨，三日不见鄙吝生。况此掺袪将长征，欲挽不留鸿冥冥。赐环勿惮万里程，江山多助笔纵横，黼藻王度扶中兴。
送王恭父仓部知洋州
作者：楼钥
朝代：宋

天清无云秋气明，好风丛桂传芳馨。
乃于此时送君行，江空目短难为情。
蚤从两川驰大名，眉宇莹彻春壶冰。
语辄倾倒心地平，大篇小篇韶钧鸣。
寿皇一见喜不胜，璧水道山照群英。
潼川题舆远有声，痛洗盐筴疲民醒。
天子呼来再登瀛，典领着作承明庭。
绝域往陪苏子卿，马上谈笑胡人惊。
归来期君侍西清，胡为西去谋专城。
士友重叹君不譍，视此进退秋毫轻。
洋川风物天下称，文翁流咏人载赓。
当时犹待郡政成，君今未到意已倾。
岢峩大艑秋江澄，图史万卷鸥与盟。
残编断轴恐飘零，数辈装潢手不停。
我亦重来预彯缨，三日不见鄙吝生。
况此掺袪将长征，欲挽不留鸿冥冥。
赐环勿惮万里程，江山多助笔纵横，黼藻王度扶中兴。
送王恭父仓部知洋州
作者：楼钥
朝代：宋
体裁：古风

天清无云秋气明，好风丛桂传芳馨。乃于此时送君行，江空目短难为情。蚤从两川驰大名，眉宇莹彻春壶冰。语辄倾倒心地平，大篇小篇韶钧鸣。寿皇一见喜不胜，璧水道山照群英。潼川题舆远有声，痛洗盐筴疲民醒。天子呼来再登瀛，典领著作承明庭。绝域往陪苏子卿，马上谈笑胡人惊。归来期君侍西清，胡为西去谋专城。士友重叹君不应，视此进退秋毫轻。洋川风物天下称，文翁流咏人载赓。当时犹待郡政成，君今未到意已倾。岢峨大艑秋江澄，图史万卷鸥与盟。残编断轴恐飘零，数辈装潢手不停。我亦重来预彯缨，三日不见鄙吝生。况此掺袪将长征，欲挽不留鸿冥冥。赐环勿惮万里程，江山多助笔纵横，黼藻王度扶中兴。
送王木叔推官分韵得锦字
作者：楼钥
朝代：宋

王郎天下士，中和自生禀。澹然初无营，见者辄敛衽。幕中资婉画，处事极精审。与人如恐伤，律己渊冰懔。深恐马骇舆，要使鸮食葚。一寸忧国心，几年不甘寝。此意大未酬，退静若已甚。使之行所学，庶几人奠枕。向来孰间之，未免斯立噤。川泳而云飞，赖有东阳沈。露章极推毂，分韵句裁锦。风流有如许，不复叹踔踸。如君岂蓬蒿，人物妙流品。不应奉香火，为养谋禄廪。与君幸瓜葛，心交今十稔。岂惟我惜别，行道情苒荏。红莲色何似，翠柏风逾凛。愿君疏药裹，一意护茵饪。弃鼎宝康瓠，浮名如拾沈。行矣无多言，临岐且剧饮。
送王木叔推官分韵得锦字
作者：楼钥
朝代：宋

王郎天下士，中和自生禀。
澹然初无营，见者辄敛衽。
幕中资婉画，处事极精审。
与人如恐伤，律己渊冰懔。
深恐马骇舆，要使鸮食葚。
一寸忧国心，几年不甘寝。
此意大未酬，退静若已甚。
使之行所学，庶几人奠枕。
向来孰间之，未免斯立噤。
川泳而云飞，頼有东阳沈。
露章极推毂，分韵句裁锦。
风流有如许，不復嘆踔踸。
如君岂蓬蒿，人物妙流品。
不应奉香火，为养谋禄廪。
与君幸瓜葛，心交今十稔。
岂惟我惜别，行道情苒荏。
红莲色何似，翠柏风逾凛。
愿君疎药裹，一意护茵饪。
弃鼎宝康瓠，浮名如拾渖。
行矣无多言，临岐且剧饮。
送王正言守永嘉
作者：楼钥
朝代：宋

江头潮生江月小，暝烟绿暗垂杨道。
有客扁舟送史君，道傍不怕揶揄笑。
向来一别三换岁，正喜情亲得倾倒。
吏民引颈望旌麾，空有离愁满怀抱。
史君读残万卷书，古事今事俱了了。
便应珥笔侍天陛，不然代言登凤沼。
瀛堧山水久寂寥，为屈朱轓来坐啸。
帢帻峯高旧题咏，赤城所在经行饱。
永嘉名郡太守尊，灵运后来诗绝少。
天作鴈荡地为藏，蜡屐穿山未曾到。
改辕却向箇中去，更得江山助诗好。
斋铃静处定得句，不待池塘梦春草。
去年海水上平地，大风驾浪从天杪。
苍生濈濈生鱼头，聚落随波迹如扫。
今年二麦连野秀，田家扶犁事秔稻。
史君忧国眉不开，叱驭径行仍及早。
哀哉千里方更生，县官租钱须户晓。
纵民自恐上不足，诛取仍怜下无告。
邦储邦本孰轻重，肯使疲民困征扰。
君不见岩岩千古阳道州，政拙催科自书考。
送王正言守永嘉
作者：楼钥
朝代：宋

江头潮生江月小，暝烟绿暗垂杨道。有客扁舟送史君，道傍不怕揶揄笑。向来一别三换岁，正喜情亲得倾倒。吏民引颈望旌麾，空有离愁满怀抱。史君读残万卷书，古事今事俱了了。便应珥笔侍天陛，不然代言登凤沼。瀛堧山水久寂寥，为屈朱轓来坐啸。帢帻峰高旧题咏，赤城所在经行饱。永嘉名郡太守尊，灵运后来诗绝少。天作雁荡地为藏，蜡屐穿山未曾到。改辕却向个中去，更得江山助诗好。斋铃静处定得句，不待池塘梦春草。去年海水上平地，大风驾浪从天杪。苍生濈濈生鱼头，聚落随波迹如扫。今年二麦连野秀，田家扶犁事粳稻。史君忧国眉不开，叱驭径行仍及早。哀哉千里方更生，县官租钱须户晓。纵民自恐上不足，诛取仍怜下无告。邦储邦本孰轻重，肯使疲民困征扰。君不见岩岩千古阳道州，政拙催科自书考。
送王知復宰建德
作者：楼钥
朝代：宋
体裁：古风

筮仕一何早，字民一何迟。历历三十年，中间多险巇。宦途祇平进，分寸穷攀跻。最后官胄监，一蹴黄金闺。低徊能自爱，风鹢甘退飞。宁为红莲幕，往寻武陵溪。亲党多劝止，君去独不疑。治家有贤媛，应门委佳儿。安居舍大厦，列屋间歌姬。风霜登客路，单车如鸡栖。勇决有如此，端是英雄姿。有志事竟成，不后一年期。明诏趣鹓班，壮县催瓜时。赢得为君子，否泰相因依。古郡足萧洒，年来困征追。守宰俱贤明，斯民其庶几。杭苇欲走别，有足如絷维。举酒向西望，离愁渺天涯。惟君才素高，邑若不足为。谓难易将至，谓易后难支。老我百念冷，安能效良规。犹记簿领初，过庭闻旧诗。惟畏为过寡，惟勤无功亏。遗训俨如在，终身当诵之。
送王粹中教授入蜀
作者：楼钥
朝代：宋

万山四塞围平陆，大为关中次为蜀。
我生东南未曾到，蜀士游从闻颇熟。
自从襄阳上峻途，高欲登天下临谷。
女娲大山塞空虚，麻綫名堆千万曲。
行人一升鹿头关，下瞰平川如画幅。
幅员二百四十里，里出万缗民日蹙。
向来陕西五路兵，退守诸关疆地促。
计臣权宜重增赋，民力尚宽随所欲。
尔来因仍七十年，鬼不输钱无雨粟。
民生哀哉不堪命，外若富饶中不足。
益梓尚有繁盛风，夔峡穷民几比屋。
侧耕危穫供税租，饭多稊稗无嘉谷。
朝廷谋帅弄印久，宣谕尚书剖符竹。
尚书当今第一流，翁婿相望冰映玉。
贻书挽君为此行，古人义槩非流俗。
君亦慨然挈家去，掺袪未免再三祝。
君行岂为温饱计，一举高飞快鸿鹄。
丈夫生有四方志，登览山川非碌碌。
顷为假吏到燕山，未行先取山经读。
所至访寻多得力，中原至今在吾目。
北征西征昔有赋，何肯徒行空逐逐。
子西尝因过岘首，遐想羊公欲相沃。
关右放贾眼拔镞，表留卒使痈溃肉。
试推此意向前去，到处前人有遗躅。
五丁开山果何在，赞皇筹边言可覆。
剑门石角皆北向，雪岭界天望身毒。
高皇将坛在汉中，武侯八阵留鱼復。
栈阁绳桥世称崄，威茂渡笮来夷族。
李冰离堆如底柱，大宁盐泉若飞瀑。
四路尤多未见书，买归何止三万轴。
黄松次功蜀梼杌，石湖居士吴船录。
君宜预考经行地，却随所见书之牍。
幕中便可资筹策，远业因兹增藴蓄。
又闻渡泸不在泸南在沉黎，卭崃九折是君家世尤当知。
艺祖按图挥玉斧，大度河外等弃之。
本朝独无南诏患，一语决定无敢违。
成都郡庠千白袍，后来之秀日益奇。
周公礼殿岿然在，画像盘古继宓牺。
春秋奠谒用旧乐，想见节奏并威仪。
谈经约史各专门，学问可以相发挥。
康节遗书有传者，不惜师问穷精微。
先天仅得十二三，声音律吕无由窥。
更有异闻多细事，试因余暇质所疑。
青城大面访僊迹，普贤灵变穷峨眉。
街名棋盘路九逵，江号濯锦如污池。
古柏参天二千尺，水浒鼎立三石犀。
药有珂贝说尤诡，字书不见栮与桤。
金堂鹦鹉扫孤塔，苍溪橘柚五出椑。
嘉陵梵像为最巨，阆州城南天下稀。
少陵入蜀往来久，须行万里方知诗。
我惭寡闻言又拙，君其更为加询咨。
老我无復为世用，但当杜门待君归。
归期未知果何时，时寄尺楮宽吾思。
送王粹中教授入蜀
作者：楼钥
朝代：宋

万山四塞围平陆，大为关中次为蜀。我生东南未曾到，蜀士游从闻颇熟。自从襄阳上峻途，高欲登天下临谷。女娲大山塞空虚，麻线名堆千万曲。行人一升鹿头关，下瞰平川如画幅。幅员二百四十里，里出万缗民日蹙。向来陕西五路兵，退守诸关疆地促。计臣权宜重增赋，民力尚宽随所欲。尔来因仍七十年，鬼不输钱无雨粟。民生哀哉不堪命，外若富饶中不足。益梓尚有繁盛风，夔峡穷民几比屋。侧耕危穫供税租，饭多稊稗无嘉谷。朝廷谋帅弄印久，宣谕尚书剖符竹。尚书当今第一流，翁婿相望冰映玉。贻书挽君为此行，古人义槩非流俗。君亦慨然挈家去，掺袪未免再三祝。君行岂为温饱计，一举高飞快鸿鹄。丈夫生有四方志，登览山川非碌碌。顷为假吏到燕山，未行先取山经读。所至访寻多得力，中原至今在吾目。北征西征昔有赋，何肯徒行空逐逐。子西尝因过岘首，遐想羊公欲相沃。关右放贾眼拔镞，表留卒使痈溃肉。试推此意向前去，到处前人有遗躅。五丁开山果何在，赞皇筹边言可覆。剑门石角皆北向，雪岭界天望身毒。高皇将坛在汉中，武侯八阵留鱼复。栈阁绳桥世称崄，威茂渡笮来夷族。李冰离堆如底柱，大宁盐泉若飞瀑。四路尤多未见书，买归何止三万轴。黄松次功蜀梼杌，石湖居士吴船录。君宜预考经行地，却随所见书之牍。幕中便可资筹策，远业因兹增蕴蓄。又闻渡泸不在泸南在沉黎，邛崃九折是君家世尤当知。艺祖按图挥玉斧，大度河外等弃之。本朝独无南诏患，一语决定无敢违。成都郡庠千白袍，后来之秀日益奇。周公礼殿岿然在，画像盘古继宓牺。春秋奠谒用旧乐，想见节奏并威仪。谈经约史各专门，学问可以相发挥。康节遗书有传者，不惜师问穷精微。先天仅得十二三，声音律吕无由窥。更有异闻多细事，试因馀暇质所疑。青城大面访仙迹，普贤灵变穷峨眉。街名棋盘路九逵，江号濯锦如污池。古柏参天二千尺，水浒鼎立三石犀。药有珂贝说尤诡，字书不见栮与桤。金堂鹦鹉扫孤塔，苍溪橘柚五出椑。嘉陵梵像为最巨，阆州城南天下稀。少陵入蜀往来久，须行万里方知诗。我惭寡闻言又拙，君其更为加询咨。老我无复为世用，但当杜门待君归。归期未知果何时，时寄尺楮宽吾思。
送王道州
作者：楼钥
朝代：宋

九疑之南为舂陵，潇水清駃山为城。
郡斋正据山直上，一览万家无遗形。
家君顷年入莲幕，我不得往空驰情。
先生分符此中去，心旌摇扬随双旌。
先生平生饱文学，身上着作承明庭。
奥篇隠帙辨如响，一时自许文章鸣。
高词坐夺造化巧，凛凛韶濩声锵铿。
把麾江海非无意，亲扶版舆赋南征。
颇闻楚俗未苏息，糟糠不厌嗟疲氓。
正资儒术饰吏事，拔去强薤摩孩婴。
政成环召事未晚，天子日夜开延英。
风流千古三刺史，往继聱叟阳先生。
毋庸自书追科考，但愿寄我舂陵行。
送王道州
作者：楼钥
朝代：宋

九疑之南为舂陵，潇水清駃山为城。郡斋正据山直上，一览万家无遗形。家君顷年入莲幕，我不得往空驰情。先生分符此中去，心旌摇飏随双旌。先生平生饱文学，身上著作承明庭。奥篇隐帙辨如响，一时自许文章鸣。高词坐夺造化巧，凛凛韶濩声锵铿。把麾江海非无意，亲扶版舆赋南征。颇闻楚俗未苏息，糟糠不厌嗟疲氓。正资儒术饰吏事，拔去强薤摩孩婴。政成环召事未晚，天子日夜开延英。风流千古三刺史，往继聱叟阳先生。毋庸自书追科考，但愿寄我舂陵行。
送石应之司户归剡以室迩人远为韵
作者：楼钥
朝代：宋

捷径指终南，索价讥少室。穷达岂无命，踏地胡不实。之人吏海隅，所吐百未一。夷涂澹无营，君其有终吉。年来叹离群，磨琢殆无几。资凡学益落，驽骀费尺箠。羡君富春秋，发轫方自迩。骅骝更著鞭，洗眼日千里。南明千古秀，庆源久益新。剡溪照人清，况复屈斯人。掺袪不容留，椒觞思拜亲。他年风雪中，扁舟傥知津。平生贪贤心，山川恨悠缅。宁知日相见，怀抱竟不展。樽酒了无暇，离情果深浅。室迩犹许疏，况今乃真远。
送石应之司户归剡以室迩人远为韵·其一
作者：楼钥
朝代：宋
体裁：古风

捷径指终南，索价讥少室。穷达岂无命，踏地胡不实。之人吏海隅，所吐百未一。夷涂澹无营，君其有终吉。
送石应之司户归剡以室迩人远为韵·其三
作者：楼钥
朝代：宋

南明千古秀，庆源久益新。剡溪照人清，况复屈斯人。掺袪不容留，椒觞思拜亲。他年风雪中，扁舟傥知津。
送石应之司户归剡以室迩人远为韵·其三
作者：楼钥
朝代：宋

南明千古秀，庆源久益新。
剡溪照人清，况復屈斯人。
掺袪不容留，椒觞思拜亲。
他年风雪中，扁舟傥知津。
送石应之司户归剡以室迩人远为韵·其二
作者：楼钥
朝代：宋

年来叹离群，磨琢殆无几。资凡学益落，驽骀费尺箠。羡君富春秋，发轫方自迩。骅骝更著鞭，洗眼日千里。
送石应之司户归剡以室迩人远为韵·其二
作者：楼钥
朝代：宋

年来嘆离群，磨琢殆无几。
资凡学益落，驽骀费尺棰。
羡君富春秋，发轫方自迩。
骅骝更着鞭，洗眼日千里。
送石应之司户归剡以室迩人远为韵·其四
作者：楼钥
朝代：宋

平生贪贤心，山川恨悠缅。
宁知日相见，怀抱竟不展。
樽酒了无暇，离情果深浅。
室迩犹许疎，况今乃真远。
送石应之司户归剡以室迩人远为韵·其四
作者：楼钥
朝代：宋

平生贪贤心，山川恨悠缅。宁知日相见，怀抱竟不展。樽酒了无暇，离情果深浅。室迩犹许疏，况今乃真远。
送秦仲防制干
作者：楼钥
朝代：宋

秦郎相家子，被服一寒士。
不味膏粱珍，嗜书如嗜芰。
仕途乐平进，欲上行或止。
制使护瀛壖，婉画幕中试。
不避痴儿讥，但欲了官事。
君贤他可及，好善无与比。
公余仍进学，访问无巨细。
片言苟有闻，必欲穷根柢。
一介有可观，穷阎必躬履。
老我甘投闲，衡门人所弃。
惟君异时好，时来访生死。
淡交久而敬，清谈或移晷。
一朝语余别，掺袪不容已。
向来二三公，颇亦同臭味。
去去群欲空，今君又行矣。
欲归投金濑，尚眷甬东水。
结交多老苍，要路有知己。
青毡我家旧，勉旃收上第。
先听传除书，使我喜不寐。
别后未相忘，毋爱书一纸。
送秦仲防制干
作者：楼钥
朝代：宋

秦郎相家子，被服一寒士。不味膏粱珍，嗜书如嗜芰。仕途乐平进，欲上行或止。制使护瀛壖，婉画幕中试。不避痴儿讥，但欲了官事。君贤他可及，好善无与比。公馀仍进学，访问无巨细。片言苟有闻，必欲穷根柢。一介有可观，穷阎必躬履。老我甘投闲，衡门人所弃。惟君异时好，时来访生死。淡交久而敬，清谈或移晷。一朝语余别，掺袪不容已。向来二三公，颇亦同臭味。去去群欲空，今君又行矣。欲归投金濑，尚眷甬东水。结交多老苍，要路有知己。青毡我家旧，勉旃收上第。先听传除书，使我喜不寐。别后未相忘，毋爱书一纸。
送秦仲防通判
作者：楼钥
朝代：宋

清德曾瞻启庆碑，孙曾清更畏人知。祇缘一介弗轻取，坐使斯民不忍欺。濑水家传御书卦，宣城手写送行诗。典刑尚继金銮旧，马氏一门谁白眉。题舆再到海东涯，嗜学深于入幕时。一字未通终不置，五行俱下尚嫌迟。情亲端有卜邻意，别后空劳望月思。老我无因可重见，祝君来此拥旌麾。
送秦仲防通判·其一
作者：楼钥
朝代：宋
体裁：七言律诗

清德曾瞻启庆碑，孙曾清更畏人知。祇缘一介弗轻取，坐使斯民不忍欺。濑水家传御书卦，宣城手写送行诗。典刑尚继金銮旧，马氏一门谁白眉。
送秦仲防通判·其二
作者：楼钥
朝代：宋
体裁：七言律诗

题舆再到海东涯，嗜学深于入幕时。一字未通终不置，五行俱下尚嫌迟。情亲端有卜邻意，别后空劳望月思。老我无因可重见，祝君来此拥旌麾。
送胡巨济宰湘潭
作者：楼钥
朝代：宋
体裁：七言律诗

君向潇湘忽语离，江城离思乱云飞。传闻楚俗尤凋瘵，勿以秦人视瘠肥。宰县要寻行志处，监州空有负丞讥。此行得句须频寄，直到衡阳有雁归。
送苏伯昌大卿
作者：楼钥
朝代：宋

禁路岧峣欲问津，抗章便自乞閒身。闵劳剧部皇情厚，寓直中奎宠数新。飞挽正资经济手，典刑终念老成人。赤松未许长为伴，归取青毡继颍滨。甬东曾幸拜苏天，外府官僚复备员。前辈风流真在眼，名公谈笑辱忘年。浙江相对一卮酒，婺港欲行双桨船。门键马衔难作远，西风停立但茫然。
送苏伯昌大卿·其一
作者：楼钥
朝代：宋

禁路岧峣欲问津，抗章便自乞閒身。闵劳剧部皇情厚，寓直中奎宠数新。飞挽正资经济手，典刑终念老成人。赤松未许长为伴，归取青毡继颍滨。
送苏伯昌大卿·其一
作者：楼钥
朝代：宋

禁路岧嶤欲问津，抗章便自乞閒身。
闵劳剧部皇情厚，寓直中奎宠数新。
飞輓正资经济手，典刑终念老成人。
赤松未许长为伴，归取青毡继颍滨。
送苏伯昌大卿·其二
作者：楼钥
朝代：宋

甬东曾幸拜苏天，外府官僚复备员。前辈风流真在眼，名公谈笑辱忘年。浙江相对一卮酒，婺港欲行双桨船。门键马衔难作远，西风停立但茫然。
送苏伯昌大卿·其二
作者：楼钥
朝代：宋

甬东曾幸拜苏天，外府官僚復备员。
前辈风流真在眼，名公谈笑辱忘年。
浙江相对一巵酒，婺港欲行双桨船。
门键马衔难作远，西风停立但茫然。
送苏寿甫少卿赴潼川漕
作者：楼钥
朝代：宋

老坡送江直入海，君今归寻江之源。外台去乡苦不远，为持使节临潼川。君家家世四海闻，单于一问惊胡尘。归来便合上清禁，胡为日念横峨岷。贤哉群从传家风，夕郎名节世所宗。诸卿亦复载清德，况君又似尚书公。寿皇念旧久更深，圣明亲擢传玉音。君归宁能及黔突，定应召驲来追寻。清献入蜀携一龟，君今数鹤同载归。他时未免蕙帐怨，人在西清鹤自飞。
送苏寿甫少卿赴潼川漕
作者：楼钥
朝代：宋

老坡送江直入海，君今归寻江之源。
外台去乡苦不远，为持使节临潼川。
君家家世四海闻，单于一问惊胡尘。
归来便合上清禁，胡为日念横峨岷。
贤哉群从传家风，夕郎名节世所宗。
诸卿亦復载清德，况君又似尚书公。
寿皇念旧久更深，圣明亲擢传玉音。
君归宁能及黔突，定应召驲来追寻。
清献入蜀携一龟，君今数鹤同载归。
他时未免蕙帐怨，人在西清鹤自飞。
送范文叔礼部守彭州
作者：楼钥
朝代：宋

忧国鬓先雪，爱君心似丹。旌麾虽自适，怀抱未全宽。直道任三黜，故人怜一寒。濛阳毋久驻，旋复簉鹓鸾。
送范文叔礼部守彭州
作者：楼钥
朝代：宋

忧国鬓先雪，爱君心似丹。
旌麾虽自适，怀抱未全宽。
直道任三黜，故人怜一寒。
蒙阳毋久驻，旋復簉鹓鸾。
送蒋德常宰鄱阳
作者：楼钥
朝代：宋

棋社颇寥落，聚会多差参。矧如夫君贤，贵重双南金。岂可无此君，周旋相与深。一别归未久，征鞍又骎骎。老我苦多病，别酒难重斟。掺袪不可留，赠言效规箴。吾闻古番君，甚得江湖心。官无崇与庳，时无古与今。古人乃能尔，敛衽当致钦。我亦一丈夫，毋谓力难任。未暇言偃歌，肯弹宓贱琴。明恕加抚摩，细故多亲临。罔密吏易奸，赋重民弗禁。飞鸮怀桑葚，烹鱼溉釜鬵。此邦熟往来，当有慰黎黔。君能践世科，朝行伫朋簪。公馀昌远业，书读松竹林。故家未见书，校雠如向歆。时时为寻访，归来共书淫。勿以三径荒，閒作庄舄吟。勉哉赴功名，莫待二毛侵。数年傥加我，寒盟尚能寻。
送蒋德常宰鄱阳
作者：楼钥
朝代：宋

棋社颇寥落，聚会多差参。
矧如夫君贤，贵重双南金。
岂可无此君，周旋相与深。
一别归未久，征鞍又骎骎。
老我苦多病，别酒难重斟。
掺袪不可留，赠言效规箴。
吾闻古番君，甚得江湖心。
官无崇与庳，时无古与今。
古人乃能尔，敛衽当致钦。
我亦一丈夫，毋谓力难任。
未暇言偃歌，肯弹宓贱琴。
明恕加抚摩，细故多亲临。
罔密吏易姦，赋重民弗禁。
飞鸮怀桑葚，烹鱼溉釜鬵。
此邦熟往来，当有慰黎黔。
君能践世科，朝行伫朋簪。
公余昌远业，书读松竹林。
故家未见书，校雠如向歆。
时时为寻访，归来共书淫。
勿以三径荒，閒作庄舄吟。
勉哉赴功名，莫待二毛侵。
数年傥加我，寒盟尚能寻。
送蒋甥若水使属北行
作者：楼钥
朝代：宋

曾为假吏到燕山，送子长征不作难。故国能无叹禾黍，中原应欲睹衣冠。黑甜软饱宜加爱，红皱黄团止可观。行矣勿为儿女恋，指期良月待君还。
送蒋甥若水使属北行
作者：楼钥
朝代：宋

曾为假吏到燕山，送子长征不作难。
故国能无叹禾黍，中原应欲覩衣冠。
黑甜软饱宜加爱，红皱黄团止可观。
行矣勿为儿女恋，指期良月待君还。
送虞仲房赴潼川漕
作者：楼钥
朝代：宋

我来丹丘乘贰车，送客往往万里余。
盛山使君别寖久，汉中郡丞新寄书。
公指四明喜邻境，典午何知成画餠。
扬旌忽作梓潼行，去路六千抑何迥。
余杭名家多俊奇，君于辈行尤白眉。
雍容晋韵足夷旷，百家到手无停披。
向来郎曹天咫尺，引身闽山接商舶。
贾胡嘆仰清节高，雾中亲见越王石。
此行叱驭不作难，手遮西日又长安。
长安日近公应住，未放使星临蜀山。
不然一行亦不恶，潼川应如锦城乐。
邓侯功名凛如在，拾遗风采今犹昨。
流马木牛诸葛公，飞輓正欲修前功。
蜀民险远日凋瘵，摩抚要令畿甸同。
况公五绝追鼻祖，隶古真有两汉风。
归来富贵固未晚，为传此学川西东。
送虞仲房赴潼川漕
作者：楼钥
朝代：宋

我来丹丘乘贰车，送客往往万里馀。盛山使君别寖久，汉中郡丞新寄书。公指四明喜邻境，典午何知成画饼。扬旌忽作梓潼行，去路六千抑何迥。馀杭名家多俊奇，君于辈行尤白眉。雍容晋韵足夷旷，百家到手无停披。向来郎曹天咫尺，引身闽山接商舶。贾胡叹仰清节高，雾中亲见越王石。此行叱驭不作难，手遮西日又长安。长安日近公应住，未放使星临蜀山。不然一行亦不恶，潼川应如锦城乐。邓侯功名凛如在，拾遗风采今犹昨。流马木牛诸葛公，飞挽正欲修前功。蜀民险远日凋瘵，摩抚要令畿甸同。况公五绝追鼻祖，隶古真有两汉风。归来富贵固未晚，为传此学川西东。
送袁和叔尉江阴
作者：楼钥
朝代：宋

澄江少日曾经行，高城傍有长江横。君山特立江之汀，下瞰淮甸一掌平。申港引潮深无声，万顷灌注滋农耕。战国今几二千龄，黄歇此地犹垂名。旧以邑属南兰陵，疲于奔命吏失宁。今焉裂地为专城，独当一面行双旌。井市虽小民厚生，四十万缗输赋征。舶商辐凑众货赢，牒诉简省官曹清。一邑负郭相依凭，守宰同僚齐弟兄。脉络贯通易尽情，尉职无卑近编氓。坐阅是否真权衡，傍郡孔道困将迎。我乃静趣如郊坰，安舆并行人子荣。况有海错供庖烹，河肫鲥鲚鲜不腥。车螯蛤蟹均藜羹，夫君传家有典刑。父子知己人一经，诗书满门不惭卿。岂羡汉士黄金籯，荐口久已彻帝京。九万自此开鹏程，平生寒窗照短檠。兴亡千古无遁形，妙年射策当彤庭。归领后生为主盟，友朋讲习诚专精。世故多端须饱更，京口直下连沧溟。官府阔稀行旅惊，边头久无夕烽青。要在弹压潢池兵，簿书期会勤经营。人物酬应审重轻，一言行之可终身。谨毋失己毋失人，赠人以言岂吾能。颇尝于此三折肱，举以送君君试听。
送袁和叔尉江阴
作者：楼钥
朝代：宋

澄江少日曾经行，高城傍有长江横。
君山特立江之汀，下瞰淮甸一掌平。
申港引潮深无声，万顷灌注滋农耕。
战国今几二千龄，黄歇此地犹垂名。
旧以邑属南兰陵，疲于奔命吏失宁。
今焉裂地为专城，独当一面行双旌。
井市虽小民厚生，四十万缗输赋征。
舶商辐凑众货赢，牒诉简省官曹清。
一邑负郭相依凭，守宰同僚齐弟兄。
脉络贯通易尽情，尉职无卑近编氓。
坐阅是否真权衡，傍郡孔道困将迎。
我乃静趣如郊垧，安舆并行人子荣。
况有海错供庖烹，河肫鲥鮆鲜不腥。
车螯蛤蟹均藜羹，夫君传家有典刑。
父子知己人一经，诗书满门不惭卿。
岂羡汉士黄金籝，荐口久已彻帝京。
九万自此开鹏程，平生寒窗照短檠。
兴亡千古无遁形，妙年射策当彤庭。
归领后生为主盟，友朋讲习诚专精。
世故多端须饱更，京口直下连沧溟。
官府阔稀行旅惊，边头久无夕烽青。
要在弹压潢池兵，簿书期会勤经营。
人物酬应审重轻，一言行之可终身。
谨毋失己毋失人，赠人以言岂吾能。
颇尝于此三折肱，举以送君君试听。
送袁恭安赴江州节推
作者：楼钥
朝代：宋

袁氏四世凡五公，唐朝三相传家风。
君家几代擅儒业，高曾艺苑俱称雄。
大父谦尊古君子，诸父名高表吾里。
一门子弟更竞爽，挹取乙科自君始。
九江需次今几年，去去渌水依红莲。
忘年论交正相予，叱驭欲往难留连。
老我秋来抱病久，临岐无由置尊酒。
祇从卧内叙离怀，恋恋掺袪仍握手。
鹏程万里兹权舆，平时义方师有余。
送人以言古所重，虽诵所闻宁起予。
君看公孝与孟博，太守坐啸仍画诺。
一郡之政頼关决，千里应须念民瘼。
乡州义事烦主盟，纤悉于余无隠情。
处事条理亦为政，知君出仕当有声。
尊公亦入闽中幕，公退着书端不恶。
君才更得江山助，简书既省寻家学。
君行远业未可量，弟兄丹桂终齐芳。
老悖无庸况多病，尚能留眼看翱翔。
送袁恭安赴江州节推
作者：楼钥
朝代：宋

袁氏四世凡五公，唐朝三相传家风。君家几代擅儒业，高曾艺苑俱称雄。大父谦尊古君子，诸父名高表吾里。一门子弟更竞爽，挹取乙科自君始。九江需次今几年，去去渌水依红莲。忘年论交正相予，叱驭欲往难留连。老我秋来抱病久，临岐无由置尊酒。祇从卧内叙离怀，恋恋掺袪仍握手。鹏程万里兹权舆，平时义方师有馀。送人以言古所重，虽诵所闻宁起予。君看公孝与孟博，太守坐啸仍画诺。一郡之政赖关决，千里应须念民瘼。乡州义事烦主盟，纤悉于余无隐情。处事条理亦为政，知君出仕当有声。尊公亦入闽中幕，公退著书端不恶。君才更得江山助，简书既省寻家学。君行远业未可量，弟兄丹桂终齐芳。老悖无庸况多病，尚能留眼看翱翔。
送赵仲礼守天台
作者：楼钥
朝代：宋

槔閒社稷臣，卷藏经济手。功名付诸郎，秀出诸公右。大儿倅东嘉，洗印未云久。次子镇赤城，急流去何骤。二者皆为亲，欲奉乔松寿。况有戏綵堂，可继清献后。邻封尤便养，荣侍各昼绣。春风扇微和，安舆云出岫。家传吏师法，从政于何有。还归鸳鹭行，金印当系肘。向来尝佐郡，山川若僚友。南渡多北客，风味中都旧。士夫喜公来，纷然迎马首。其中多故知，颇问老夫否。
送赵仲礼守天台
作者：楼钥
朝代：宋

槹閒社稷臣，卷藏经济手。
功名付诸郎，秀出诸公右。
大儿倅东嘉，洗印未云久。
次子镇赤城，急流去何骤。
二者皆为亲，欲奉乔松寿。
况有戏綵堂，可继清献后。
邻封尤便养，荣侍各昼绣。
春风扇微和，安舆云出岫。
家传吏师法，从政于何有。
还归鸳鹭行，金印当繫肘。
向来尝佐郡，山川若僚友。
南渡多北客，风味中都旧。
士夫喜公来，纷然迎马首。
其中多故知，颇问老夫否。
送赵伯藏添倅永嘉
作者：楼钥
朝代：宋

当代槔閒老吏师，佳儿官业具而微。已烦潘令宰花县，正要王祥康海沂。得助江山诗兴逸，平分风月羽觞挥。安车何日迎清献，又向堂前戏綵衣。分教分符恰五年，异乡几若故乡然。归来几作池塘梦，送别欲随驺御仙。目断甘林应饱熟，手栽栾实想芳鲜。邦人若问老州牧，为说清霜绕鬓边。
送赵伯藏添倅永嘉·其一
作者：楼钥
朝代：宋
体裁：七言律诗

当代槔閒老吏师，佳儿官业具而微。已烦潘令宰花县，正要王祥康海沂。得助江山诗兴逸，平分风月羽觞挥。安车何日迎清献，又向堂前戏綵衣。
送赵伯藏添倅永嘉·其二
作者：楼钥
朝代：宋

分教分符恰五年，异乡几若故乡然。归来几作池塘梦，送别欲随驺御仙。目断甘林应饱熟，手栽栾实想芳鲜。邦人若问老州牧，为说清霜绕鬓边。
送赵伯藏添倅永嘉·其二
作者：楼钥
朝代：宋

分教分符恰五年，异乡几若故乡然。
归来几作池塘梦，送别欲随驺御僊。
目断甘林应饱熟，手栽栾实想芳鲜。
邦人若问老州牧，为说清霜绕鬓边。
送赵南仲丞溧水
作者：楼钥
朝代：宋

不用匆匆恨别离，版舆春昼綵衣随。
往题斯立蓝田壁，更访清真溧上诗。
公事毋庸枿牙角，邻封真是和埙篪。
日哦新句频相寄，明月清风慰所思。
送赵南仲丞溧水
作者：楼钥
朝代：宋

不用匆匆恨别离，版舆春昼綵衣随。往题斯立蓝田壁，更访清真溧上诗。公事毋庸蘖牙角，邻封真是和埙篪。日哦新句频相寄，明月清风慰所思。
送赵子固吏部帅合肥
作者：楼钥
朝代：宋

少年文价重神京，游宦还闻政有声。南省但推韩吏部，北方犹问赵先生。人传殿上三千牍，上喜胸中十万兵。暂辍望郎分帅阃，淮南草木更知名。老韩同传我多惭，意气相倾自不凡。忧患饱更俱白发，班行独立见青山。羡君真有虎头相，顾我方为马口衔。同舍几何俄话别，可堪目力送风帆。襟带长淮地望崇，勋名当继古英雄。吴人止解依濡坞，晋将才能过八公。可但绥怀边境静，直须经略朔庭空。折冲不必居遐徼，颇牧尤当在禁中。
送赵子固吏部帅合肥·其一
作者：楼钥
朝代：宋
体裁：七言律诗

少年文价重神京，游宦还闻政有声。南省但推韩吏部，北方犹问赵先生。人传殿上三千牍，上喜胸中十万兵。暂辍望郎分帅阃，淮南草木更知名。
送赵子固吏部帅合肥·其三
作者：楼钥
朝代：宋

襟带长淮地望崇，勋名当继古英雄。吴人止解依濡坞，晋将才能过八公。可但绥怀边境静，直须经略朔庭空。折冲不必居遐徼，颇牧尤当在禁中。
送赵子固吏部帅合肥·其三
作者：楼钥
朝代：宋

襟带长淮地望崇，勋名当继古英雄。
吴人止解依濡坞，晋将才能过八公。
可但绥怀边境静，直须经略朔庭空。
折衝不必居遐徼，颇牧尤当在禁中。
送赵子固吏部帅合肥·其二
作者：楼钥
朝代：宋

老韩同传我多惭，意气相倾自不凡。忧患饱更俱白发，班行独立见青山。羡君真有虎头相，顾我方为马口衔。同舍几何俄话别，可堪目力送风帆。
送赵子固吏部帅合肥·其二
作者：楼钥
朝代：宋

老韩同传我多惭，意气相倾自不凡。
忧患饱更俱白髮，班行独立见青山。
羡君真有虎头相，顾我方为马口衔。
同舍几何俄话别，可堪目力送风帆。
送赵子直贰卿帅三山
作者：楼钥
朝代：宋

一蹴登从班，人胡谓公迟。建牙帅七闽，人胡为公疑。公今第一流，志操古与期。两州有遗爱，江西憺霜威。重来长道山，批敕兼琐闱。一片忧国心，辗转中夜思。正色抗危言，传诵满绅緌。造膝有启沃，削藁知者谁。此心与天通，此意上所知。所以名愈尊，万口同一词。进用恐不速，小却成叹咨。天语自昭然，更欲试望之。况彼三山重，谋帅皆衮衣。兹行岂细事，报政不待期。登门恨最晚，臭味忘贱微。自惭空惜别，不解留孔戣。十连终敛惠，居中乃其宜。试问行道人，但知望公归。
送赵子直贰卿帅三山
作者：楼钥
朝代：宋

一蹴登从班，人胡谓公迟。
建牙帅七闽，人胡为公疑。
公今第一流，志操古与期。
两州有遗爱，江西憺霜威。
重来长道山，批敕兼琐闱。
一片忧国心，辗转中夜思。
正色抗危言，传诵满绅緌。
造膝有启沃，削藁知者谁。
此心与天通，此意上所知。
所以名愈尊，万口同一词。
进用恐不速，小却成嘆咨。
天语自昭然，更欲试望之。
况彼三山重，谋帅皆衮衣。
兹行岂细事，报政不待朞。
登门恨最晚，臭味忘贱微。
自惭空惜别，不解留孔戣。
十连终敛惠，居中乃其宜。
试问行道人，但知望公归。
送赵子直贰卿帅三山
作者：楼钥
朝代：宋

一蹴登从班，人胡谓公迟。
建牙帅七闽，人胡为公疑，
公今第一流，志操古与期。
两州有遗爱，江西憺霜威。
重来长道山，批敕兼琐闱。
一片忧国心，辗转中夜思。
正色抗危言，传诵满绅緌。
造膝有启沃，削藁知者谁。
此心与天通，此意上所知。
所以名愈尊，万口同一词。
进用恐不速，小却成叹咨。
天语自昭然，更欲试望之。
况彼三山重，谋帅皆衮衣。
兹行岂细事，报政不待朞。
登门恨最晚，臭味忘贱微。
自慙空惜别，不解留孔戣。
十连终敛惠，居中乃其宜。
试问行道人，但知望公归。
送赵德老端明帅蜀
作者：楼钥
朝代：宋

身名俱泰老尚书，叱驭宁辞万里途。两地恩荣真赫奕，四川父老定欢呼。乖崖袍带今重见，清献琴龟我更无。频向筹边楼上望，归来方略上新图。
送赵德老端明帅蜀
作者：楼钥
朝代：宋

身名俱泰老尚书，叱驭宁辞万里途。
两地恩荣真赫奕，四川父老定欢呼。
乖崖袍带今重见，清献琴龟我更无。
频向筹边楼上望，归来方畧上新图。
送赵德老观文东归
作者：楼钥
朝代：宋

趣还宗老侍经筵，宿望吁谟信岿然。引疾屡烦颁汉制，赋归先已买吴船。去年趋召叨同传，今日求闲愧著鞭。未得相随出关去，羡公徒御若登仙。往还不过酒三行，成败同观棋一枰。东海敢言成二老，西湖自足度馀生。朅来便觉废兹事，归去定须寻旧盟。锦里锦坊秋色里，梦魂先已到江城。
送赵德老观文东归·其一
作者：楼钥
朝代：宋

趣还宗老侍经筵，宿望吁谟信岿然。
引疾屡烦颁汉制，赋归先已买吴船。
去年趋召叨同传，今日求闲媿着鞭。
未得相随出关去，羡公徒御若登僊。
送赵德老观文东归·其一
作者：楼钥
朝代：宋

趣还宗老侍经筵，宿望吁谟信岿然。引疾屡烦颁汉制，赋归先已买吴船。去年趋召叨同传，今日求闲愧著鞭。未得相随出关去，羡公徒御若登仙。
送赵德老观文东归·其二
作者：楼钥
朝代：宋

往还不过酒三行，成败同观棋一枰。
东海敢言成二老，西湖自足度余生。
朅来便觉废兹事，归去定须寻旧盟。
锦里锦坊秋色裏，梦魂先已到江城。
送赵德老观文东归·其二
作者：楼钥
朝代：宋

往还不过酒三行，成败同观棋一枰。东海敢言成二老，西湖自足度馀生。朅来便觉废兹事，归去定须寻旧盟。锦里锦坊秋色里，梦魂先已到江城。
送赵振文主簿
作者：楼钥
朝代：宋
体裁：七言律诗

去去江西不作难，片帆双桨荡秋澜。已知官业非时样，尤喜情亲耐岁寒。志大自然羞附骥，官卑何用叹栖鸾。少卿膝上加文度，更比年时刮眼看。
送赵晦之丞彭泽
作者：楼钥
朝代：宋

淮甸归来涉学深，孤云又出亦何心。公馀岩下读书去，远继风流石橘林。渊明事晋肯臣刘，仁杰忠良不附周。见说三贤参羽士，盍将吴簿配蘋羞。陶令居官八十日，始为督邮方赋归。君家门户要兴起，未用飘然咏式微。
送赵晦之丞彭泽·其一
作者：楼钥
朝代：宋

淮甸归来涉学深，孤云又出亦何心。
公余岩下读书去，远继风流石橘林。
送赵晦之丞彭泽·其一
作者：楼钥
朝代：宋

淮甸归来涉学深，孤云又出亦何心。公馀岩下读书去，远继风流石橘林。
送赵晦之丞彭泽·其三
作者：楼钥
朝代：宋
体裁：七言绝句

陶令居官八十日，始为督邮方赋归。君家门户要兴起，未用飘然咏式微。
送赵晦之丞彭泽·其二
作者：楼钥
朝代：宋

渊明事晋肯臣刘，仁杰忠良不附周。
见说三贤参羽士，盍将吴簿配苹羞。
送赵晦之丞彭泽·其二
作者：楼钥
朝代：宋

渊明事晋肯臣刘，仁杰忠良不附周。见说三贤参羽士，盍将吴簿配蘋羞。
送赵清臣宰姚江
作者：楼钥
朝代：宋

玉立君家好弟兄，蓝田风采照花城。版舆寿母人间盛，千里何曾去送迎。鄞江水与舜江通，久矣威名满一同。试问何时到封部，数声柔橹一帆风。长江东去跨虹桥，千丈横堤捍海潮。更向烛溪图永利，坐令百里沸歌谣。才刃恢恢妙拨烦，邻封抚字尚何难。更能触事加长虑，自有甘棠向后看。妇家故步懒重寻，藏拙年来恐不深。短棹有时乘兴去，径登竹所听鸣琴。
送赵清臣宰姚江·其一
作者：楼钥
朝代：宋
体裁：七言绝句

玉立君家好弟兄，蓝田风采照花城。版舆寿母人间盛，千里何曾去送迎。
送赵清臣宰姚江·其三
作者：楼钥
朝代：宋
体裁：七言绝句

长江东去跨虹桥，千丈横堤捍海潮。更向烛溪图永利，坐令百里沸歌谣。
送赵清臣宰姚江·其二
作者：楼钥
朝代：宋
体裁：七言绝句

鄞江水与舜江通，久矣威名满一同。试问何时到封部，数声柔橹一帆风。
送赵清臣宰姚江·其五
作者：楼钥
朝代：宋
体裁：七言绝句

妇家故步懒重寻，藏拙年来恐不深。短棹有时乘兴去，径登竹所听鸣琴。
送赵清臣宰姚江·其四
作者：楼钥
朝代：宋
体裁：七言绝句

才刃恢恢妙拨烦，邻封抚字尚何难。更能触事加长虑，自有甘棠向后看。
送赵至道节推
作者：楼钥
朝代：宋
体裁：七言律诗

君来入幕恰三年，我幸投闲识此贤。婉画时时因事见，素风凛凛信家传。易林律本君须寄，月窟天根语未圆。问讯难兄无恙否，相忘千里各瀛壖。
送郑惠叔司封江西提举
作者：楼钥
朝代：宋

君名切斗魁，步武上霄极。蓬莱群玉府，图书照奎壁。郎官应列宿，寖觉象纬逼。胡为作使星，炯炯向江国。仰奉鹤发亲，版舆映莱服。昔日红莲池，帅垣资婉画。方将散馀润，连城被膏泽。官搉与民繇，丰俭烦振籴。小试活国手，疲氓赖休息。便归侍玉皇，拱立香案侧。富贵殊未已，行行上鸾掖。君其妙演纶，三能看齐色。
送郑惠叔司封江西提举
作者：楼钥
朝代：宋

君名切斗魁，步武上霄极。
蓬莱群玉府，图书照奎壁。
郎官应列宿，寖觉象纬逼。
胡为作使星，炯炯向江国。
仰奉鹤髮亲，版舆映莱服。
昔日红莲池，帅垣资婉画。
方将散余润，连城被膏泽。
官搉与民繇，丰俭烦振籴。
小试活国手，疲甿頼休息。
便归侍玉皇，拱立香案侧。
富贵殊未已，行行上鸾掖。
君其妙演纶，三能看齐色。
送郑惠叔尚书守建宁
作者：楼钥
朝代：宋

十五年前送别诗，道山持节向江西。今年又见送公别，大天拥麾镇闽越。向来惜别固已深，今日掺袪尤动心。尚书自是第一人，气义相许披胸襟。南宫五表平明入，列辟传闻俱耸立。寿皇圣孝冠百王，三复高文天为泣。擢处螭坳宠数新，果然百日掌丝纶。拭圭修聘称应变，握节不挠威殊邻。直上银台尤振职，李藩气槩时批敕。嗣皇锐意新百度，笔端真有回天力。星辰听履冠文昌，急流勇退惊朝行。望之正欲试冯翊，长孺宁肯薄淮阳。孤拙自怜销壮志，三入脩门空负愧。荐人不进终不已，独赖当时言有味。公在犹叹一居州，公去无人为王留。公乎行归佐天子，肯作管晏卑微休。
送郑惠叔尚书守建宁
作者：楼钥
朝代：宋

十五年前送别诗，道山持节向江西。
今年又见送公别，大天拥麾镇闽越。
向来惜别固已深，今日掺袪尤动心。
尚书自是第一人，气义相许披胸襟。
南宫五表平明入，列辟传闻俱耸立。
寿皇圣孝冠百王，三復高文天为泣。
擢处螭坳宠数新，果然百日掌丝纶。
拭圭修聘称应变，握节不挠威殊邻。
直上银台尤振职，李藩气槩时批敕。
嗣皇锐意新百度，笔端真有回天力。
星辰听履冠文昌，急流勇退惊朝行。
望之正欲试冯翊，长孺宁肯薄淮阳。
孤拙自怜销壮志，三入修门空负媿。
荐人不进终不已，独頼当时言有味。
公在犹嘆一居州，公去无人为王留。
公乎行归佐天子，肯作管晏卑微休。
送郑楚客司法之岳阳
作者：楼钥
朝代：宋

先生作赋真八吟，高处独步无古今。
少从三山来四明，一郡士子多青衿。
我尝学事六七载，膏馥沾丐资之深。
窃名文场掌帝制，至今不敢忘指南。
英英二子俱秀爽，遗以一经无籝金。
长公奉母上巴陵，念君远去因论心。
见君诗编笔虽敏，三嘆未见朱弦音。
海濒熬波幸解组，未知宦路多岖嵚。
先生赋编更熟读，非止骈俪夸词林。
其中关键妙一世，字字谐协如鸣琴。
谈经况有着述在，持论肯为向与歆。
青箱但能世其业，前蹑隽轨将骎骎。
君家曾无锥可卓，迟次幸此突不黔。
不惟母老身非少，廉介又务循官箴。
量入为出可不谨，斤斤饥食寒有衾。
非求多藏第约己，瓶储纸裹迹可寻。
法曹持平守三尺，平反一笑神所临。
谨毋失己毋失人，同列当和时盍簪。
上官善事免旷职，首上尻高宜致钦。
岳阳楼号天下稀，地坼吴楚连衡郴。
洞庭漫汗天立壁，君山当中出青岑。
向来命名字以楚，宦游直到重湖浔。
登楼谈笑领僚属，风流欣遇贤侯任。
君行应得江山助，新篇寄我毋浮沉。
掺袪欲言不尽意，更取浊酒从君斟。
送郑楚客司法之岳阳
作者：楼钥
朝代：宋

先生作赋真八吟，高处独步无古今。少从三山来四明，一郡士子多青衿。我尝学事六七载，膏馥沾丐资之深。窃名文场掌帝制，至今不敢忘指南。英英二子俱秀爽，遗以一经无籯金。长公奉母上巴陵，念君远去因论心。见君诗编笔虽敏，三叹未见朱弦音。海濒熬波幸解组，未知宦路多岖嵚。先生赋编更熟读，非止骈俪誇词林。其中关键妙一世，字字谐协如鸣琴。谈经况有著述在，持论肯为向与歆。青箱但能世其业，前蹑隽轨将骎骎。君家曾无锥可卓，迟次幸此突不黔。不惟母老身非少，廉介又务循官箴。量入为出可不谨，斤斤饥食寒有衾。非求多藏第约己，瓶储纸裹迹可寻。法曹持平守三尺，平反一笑神所临。谨毋失己毋失人，同列当和时盍簪。上官善事免旷职，首上尻高宜致钦。岳阳楼号天下稀，地坼吴楚连衡郴。洞庭漫汗天立壁，君山当中出青岑。向来命名字以楚，宦游直到重湖浔。登楼谈笑领僚属，风流欣遇贤侯任。君行应得江山助，新篇寄我毋浮沉。掺袪欲言不尽意，更取浊酒从君斟。
送钱伯同寺丞守严陵
作者：楼钥
朝代：宋

去年送君来，今年送君归。君善全去就，我独念别离。君是忠孝家，袭紫传金龟。门户二百年，所寄在一夔。少年便老苍，况今更险夷。不独妙言语，理窟深莫窥。健笔照手泽，典刑从可知。向来御祥琴，欲把江海麾。促召归旧班，退食方委蛇。世事等飘瓦，人情叹燃萁。向非浑金质，百炼岂不衰。浩然赋归欤，洁身而去之。为僚曾未几，弃我忽若遗。君既弃我去，谪仙复追随。陡去二良友，掺袪重分岐。前别易再会，今见当何时。才具素绝伦，涵养日以滋。且为牧严陵，赤手摩疮痍。归来应不晚，青毡当属谁。愿君厚自爱，岁寒尚相期。
送钱伯同寺丞守严陵
作者：楼钥
朝代：宋

去年送君来，今年送君归。
君善全去就，我独念别离。
君是忠孝家，袭紫传金龟。
门户二百年，所寄在一夔。
少年便老苍，况今更险夷。
不独妙言语，理窟深莫窥。
健笔照手泽，典刑从可知。
向来御祥琴，欲把江海麾。
促召归旧班，退食方委蛇。
世事等飘瓦，人情嘆燃萁。
向非浑金质，百炼岂不衰。
浩然赋归欤，洁身而去之。
为僚曾未几，弃我忽若遗。
君既弃我去，谪僊復追随。
陡去二良友，掺袪重分岐。
前别易再会，今见当何时。
才具素绝伦，涵养日以滋。
且为牧严陵，赤手摩疮痍。
归来应不晚，青毡当属谁。
愿君厚自爱，岁寒尚相期。
送陈君举守桂阳
作者：楼钥
朝代：宋

重寻漫壁认题名，十五年来一梦惊。谁料今朝携客至，却成此地送君行。桂阳卧治真谈笑，鲁史遗编赖发明。文定南轩仙去后，湖湘又得一先生。
送陈君举守桂阳
作者：楼钥
朝代：宋

重寻漫壁认题名，十五年来一梦惊。
谁料今朝携客至，却成此地送君行。
桂阳卧治真谈笑，鲁史遗编頼发明。
文定南轩仙去后，湖湘又得一先生。
送陈君举舍人东归
作者：楼钥
朝代：宋

皇天生人物，千载非偶然。冲和兼万人，始得一英贤。夫君乃其人，人一己百千。飞黄欲追风，况复勤著鞭。文阵蚤奔放，气欲摩青天。短褐东海濒，名贯牛斗躔。闻道更独早，自言若队渊。出登龙虎榜，径上鹓鹭联。中閒几流落，清湘穷溯沿。白首始为郎，一见意已传。登瀛上麟台，授简游兔园。擢为柱下史，遂居紫微垣。去天真尺五，朝纲赖扶颠。龙楼缺问寝，万口争进言。惟君最勇决，螭头屡直前。危言破人胆，三进加勤拳。天高听亦高，归袂何翩翩。高风激颓波，同列空惭颜。君虽未必去，一去胜九迁。我欲留孔戣，有怀不得专。况我自欲去，何心挽归船。嗟我生何为，与君幸齐年。先后才九日，相与同气然。几年苦契阔，班心忽差肩。判花同代庖，君思如涌泉。上房草数制，下房时一篇。一篇辄高妙，隗始愧余先。春秋隐公传，国史建隆编。周官授大旨，所得俱未全。聚散不可料，饯别沧江边。君将处于陵，我耕绵上田。君行毋疾驱，中途恐传宣。不然遂成别，孤帆渺风烟。梦魂不可制，随君堕中川。
送陈君举舍人东归
作者：楼钥
朝代：宋

皇天生人物，千载非偶然。
冲和兼万人，始得一英贤。
夫君乃其人，人一己百千。
飞黄欲追风，况復勤着鞭。
文阵蚤奔放，气欲摩青天。
短褐东海濒，名贯牛斗躔。
闻道更独早，自言若队渊。
出登龙虎榜，径上鹓鹭联。
中閒几流落，清湘穷泝沿。
白首始为郎，一见意已传。
登瀛上麟台，授简游兔园。
擢为柱下史，遂居紫微垣。
去天真尺五，朝纲頼扶颠。
龙楼缺问寝，万口争进言。
惟君最勇决，螭头屡直前。
危言破人胆，三进加勤拳。
天高听亦高，归袂何翩翩。
高风激颓波，同列空惭颜。
君虽未必去，一去胜九迁。
我欲留孔戣，有怀不得专。
况我自欲去，何心挽归船。
嗟我生何为，与君幸齐年。
先后才九日，相与同气然。
几年苦契阔，班心忽差肩。
判花同代庖，君思如涌泉。
上房草数制，下房时一篇。
一篇辄高妙，隗始媿余先。
春秋隠公传，国史建隆编。
周官授大旨，所得俱未全。
聚散不可料，饯别沧江边。
君将处于陵，我耕绵上田。
君行毋疾驱，中途恐传宣。
不然遂成别，孤帆渺风烟。
梦魂不可制，随君堕中川。
送陈表道倅岳阳
作者：楼钥
朝代：宋

垂上青云去，如何乘贰车。轻为千里别，时寄几行书。剸剧才无滞，传家学有馀。当涂足知己，应不费吹嘘。闻说巴陵好，楼高占古城。湖光千顷白，山色一螺明。赤壁沈沙戟，苍烟老树精。好诗收拾取，寄我慰离情。
送陈表道倅岳阳·其一
作者：楼钥
朝代：宋

垂上青云去，如何乘贰车。
轻为千里别，时寄几行书。
剸剧才无滞，传家学有余。
当涂足知己，应不费吹嘘。
送陈表道倅岳阳·其一
作者：楼钥
朝代：宋

垂上青云去，如何乘贰车。轻为千里别，时寄几行书。剸剧才无滞，传家学有馀。当涂足知己，应不费吹嘘。
送陈表道倅岳阳·其二
作者：楼钥
朝代：宋
体裁：五言律诗

闻说巴陵好，楼高占古城。湖光千顷白，山色一螺明。赤壁沈沙戟，苍烟老树精。好诗收拾取，寄我慰离情。
送陈表道宰南丰
作者：楼钥
朝代：宋

与客出西郊，送子之南旴。
子为名父子，才器真璠玙。
乃翁老从臣，循吏追两都。
益公工拟人，谓比王仲舒。
积善必余庆，于公大门闾。
子能传家学，何止读父书。
执丧真有闻，孺慕久不渝。
弹琴不成声，西上何徐徐。
文场尝得隽，一跌重叹吁。
通籍金闺中，夷庚因少迂。
邑中有三曾，声名照堪舆。
士夫秀而文，比屋多为儒。
万里此发轫，胸中有全模。
将别更求言，老马从问途。
乃翁同汪出，亲谊崇终初。
以规不以颂，不自知其愚。
民社非细事，况此壮大区。
不饮第一策，精神长有余。
以此奉尘剎，以此当万殊。
何官不可为，祸福皆在吾。
剧邑最为难，谨畏可无虞。
试看悔吝者，实惟予之辜。
民力久已困，未免索税租。
欲如古什一，攻瑟难吹竽。
古意行今法，自应知乐输。
有弊勿遽革，有姦毋亟锄。
责己重以周，检束到锱铢。
两脚踏实地，处事随精粗。
顽不在斯民，猾不在吏胥。
苟以明恕行，久之定交孚。
为善无近名，实着名与俱。
饮啄信前定，富贵不容图。
三年报政成，明时其舍诸。
老我世无用，情亲肯自疎。
尽此一杯酒，惘然掺子袪。
相依忽成别，加餐意何如。
送陈表道宰南丰
作者：楼钥
朝代：宋

与客出西郊，送子之南旴。子为名父子，才器真璠玙。乃翁老从臣，循吏追两都。益公工拟人，谓比王仲舒。积善必馀庆，于公大门闾。子能传家学，何止读父书。执丧真有闻，孺慕久不渝。弹琴不成声，西上何徐徐。文场尝得隽，一跌重叹吁。通籍金闺中，夷庚因少迂。邑中有三曾，声名照堪舆。士夫秀而文，比屋多为儒。万里此发轫，胸中有全模。将别更求言，老马从问途。乃翁同汪出，亲谊崇终初。以规不以颂，不自知其愚。民社非细事，况此壮大区。不饮第一策，精神长有馀。以此奉尘刹，以此当万殊。何官不可为，祸福皆在吾。剧邑最为难，谨畏可无虞。试看悔吝者，实惟予之辜。民力久已困，未免索税租。欲如古什一，攻瑟难吹竽。古意行今法，自应知乐输。有弊勿遽革，有奸毋亟锄。责己重以周，检束到锱铢。两脚踏实地，处事随精粗。顽不在斯民，猾不在吏胥。苟以明恕行，久之定交孚。为善无近名，实著名与俱。饮啄信前定，富贵不容图。三年报政成，明时其舍诸。老我世无用，情亲肯自疏。尽此一杯酒，惘然掺子袪。相依忽成别，加餐意何如。
送陈进道倅三山
作者：楼钥
朝代：宋

陈侯少有场屋声，岁在壬午联荐名。晚年倦游安里居，君亦怀绶归家庭。齐年连姻更同社，臭味相与如弟兄。一朝话别欲远去，洗盏更酌歌渭城。合沙乐土宜宦游，或谓不减洛与京。平分风月信可乐，人家弦诵几连甍。岂惟帅阃赖关决，定知秋闱望陶成。西都外司掌宗盟，烦君共二为之丞。勿谓为丞但虚称，亨途要当自此升。惟君儒雅闻簪缨，种学岁久笔纵横。奥篇隐帙了如响，清谈吐屑四坐倾。诗筒来往附邮传，时出妙语人为惊。梅花万树照山白，荔子百种辉空明。九门雄尊盛官府，三山森耸多地灵。长乐一志书不尽，平生颇恨未经行。烦君杰句为摹写，远寄使我心神清。
送陈进道倅三山
作者：楼钥
朝代：宋

陈侯少有场屋声，岁在壬午联荐名。
晚年倦游安里居，君亦怀绶归家庭。
齐年连姻更同社，臭味相与如弟兄。
一朝话别欲远去，洗盏更酌歌渭城。
合沙乐土宜宦游，或谓不减洛与京。
平分风月信可乐，人家弦诵几连甍。
岂惟帅阃頼关决，定知秋闱望陶成。
西都外司掌宗盟，烦君共二为之丞。
勿谓为丞但虚称，亨途要当自此升。
惟君儒雅闻簪缨，种学岁久笔纵横。
奥篇隠帙了如响，清谈吐屑四坐倾。
诗筒来往附邮传，时出妙语人为惊。
梅花万树照山白，荔子百种辉空明。
九门雄尊盛官府，三山森耸多地灵。
长乐一志书不尽，平生颇恨未经行。
烦君杰句为摹写，远寄使我心神清。
送雪窦璧老住雪峰
作者：楼钥
朝代：宋
体裁：七言绝句

雪窦移将住雪峰，两山雪色本皆同。莫言此去人千里，明月往来含太空。
送颜希圣尚书守泉南
作者：楼钥
朝代：宋

圣朝宝运开虞唐，太平天子垂衣裳。恢张治具崇儒良，孰不愿依日月光。用之则行舍则藏，孔门贤德遥相望。朝望方隆位文昌，跬步可到中书堂。问公拥麾何太忙，公独三请志益刚。俞音一下冥鸿翔，行李径出临涛江。争留孔戣动朝行，公更伛俯不敢当。老成全德真圭璋，温如春风严如霜。柏台峨豸肃朝纲，贤关向风士气扬。大天小天称公方，五年吏奸盖而彰。金华劝讲言加详，明主倾听谈皇王。盍膺枋除任赞襄，名遂身退天所臧。明哲保身身更康，高风可仰不可量。泉山壤土接临漳，建牙千里开封疆。老龙负图宠煌煌，何殊衣锦还故乡。贱子薄宦接王杨，曾陪御史临文场。风帘官烛夜未央，剧谈犹记声琅琅。兹来误忝尚书郎，始寻故步依门墙。西风津头望归艎，挽公不留远予将。两宫念公未讵忘，公虽远去如在旁。庶几重来上钱塘，夹辅大业恢中邦，傥有重事须平章。
送颜希圣尚书守泉南
作者：楼钥
朝代：宋

圣朝宝运开虞唐，太平天子垂衣裳。
恢张治具崇儒良，孰不愿依日月光。
用之则行舍则藏，孔门贤德遥相望。
朝望方隆位文昌，跬步可到中书堂。
问公拥麾何太忙，公独三请志益刚。
俞音一下冥鸿翔，行李径出临涛江。
争留孔戣动朝行，公更伛俯不敢当。
老成全德真圭璋，温如春风严如霜。
柏台峩豸肃朝纲，贤关嚮风士气扬。
大天小天称公方，五年吏姦盖而彰。
金华劝讲言加详，明主倾听谈皇王。
盍膺枋除任赞襄，名遂身退天所臧。
明哲保身身更康，高风可仰不可量。
泉山壤土接临漳，建牙千里开封疆。
老龙负图宠煌煌，何殊衣锦还故乡。
贱子薄宦接王杨，曾陪御史临文场。
风帘官烛夜未央，剧谈犹记声琅琅。
兹来误忝尚书郎，始寻故步依门墙。
西风津头望归艎，挽公不留远予将。
两宫念公未讵忘，公虽远去如在旁。
庶几重来上钱塘，夹辅大业恢中邦，傥有重事须平章。
送高仲远赴滁倅
作者：楼钥
朝代：宋

高氏在四明，于今为清门。贰卿道素高，夫人德尤尊。子弟尽恂恂，夫君更春温。昔年奉慈亲，定省严晨昏。今日当门户，友爱深弟昆。伉俪信缘合，端良由性根。门中有孤嫠，极意均抚存。与我亲儿女，次第了嫁婚。不可解于心，肯自以为恩。不言而躬行，后生熟见闻。诸郎已秀发，颖异有佳孙。乡评共归重，内外无间言。公勤官业广，所至治不烦。仙舟何遽西，行行佐侯藩。环滁皆好山，风月当平分。醉翁与乐全，遗迹今尚存。况有贤史君，易镇方北辕。公馀陪啸咏，相映如瑶琨。生来仕平进，自此朱两轓。从兄今鼎贵，鳌禁兼掖垣。君其继英躅，复收旧青毡。老我得投闲，频年接清欢。同社掺君袪，恋恋倾离樽。梅风吹溽暑，祝君尚加餐。
送高仲远赴滁倅
作者：楼钥
朝代：宋

高氏在四明，于今为清门。
贰卿道素高，夫人德尤尊。
子弟尽恂恂，夫君更春温。
昔年奉慈亲，定省严晨昏。
今日当门户，友爱深弟昆。
伉俪信缘合，端良由性根。
门中有孤嫠，极意均抚存。
与我亲儿女，次第了嫁婚。
不可解于心，肯自以为恩。
不言而躬行，后生熟见闻。
诸郎已秀发，颖异有佳孙。
乡评共归重，内外无间言。
公勤官业广，所至治不烦。
僊舟何遽西，行行佐侯藩。
环滁皆好山，风月当平分。
醉翁与乐全，遗蹟今尚存。
况有贤史君，易镇方北辕。
公余陪啸咏，相映如瑶琨。
生来仕平进，自此朱两轓。
从兄今鼎贵，鳌禁兼掖垣。
君其继英躅，復收旧青毡。
老我得投闲，频年接清欢。
同社掺君袪，恋恋倾离樽。
梅风吹溽暑，祝君尚加餐。
送黄景声秘丞提举浙西
作者：楼钥
朝代：宋

江夏无双第一人，清明久矣动簪绅。心平气劲无偏党，好在皇朝作争臣。宅家亲擢得真才，柏府兰堂更外台。未问遄驱向沟壑，半途应有诏书催。从来轩冕一毫轻，朝迹初收去玉京。打破画瓶无个事，不妨游戏绣衣行。论诗才了便谈禅，鄙吝冰消更豁然。稽首心空先及第，敢将癸未论同年。玉节光华照日曦，扬清激浊正当时。阿连幸出百僚底，正恐翁归不受私。
送黄景声秘丞提举浙西·其一
作者：楼钥
朝代：宋
体裁：七言绝句

江夏无双第一人，清明久矣动簪绅。心平气劲无偏党，好在皇朝作争臣。
送黄景声秘丞提举浙西·其三
作者：楼钥
朝代：宋

从来轩冕一毫轻，朝蹟初收去玉京。
打破画瓶无个事，不妨游戏绣衣行。
送黄景声秘丞提举浙西·其三
作者：楼钥
朝代：宋

从来轩冕一毫轻，朝迹初收去玉京。打破画瓶无个事，不妨游戏绣衣行。
送黄景声秘丞提举浙西·其二
作者：楼钥
朝代：宋
体裁：七言绝句

宅家亲擢得真才，柏府兰堂更外台。未问遄驱向沟壑，半途应有诏书催。
送黄景声秘丞提举浙西·其五
作者：楼钥
朝代：宋
体裁：七言绝句

玉节光华照日曦，扬清激浊正当时。阿连幸出百僚底，正恐翁归不受私。
送黄景声秘丞提举浙西·其四
作者：楼钥
朝代：宋

论诗才了便谈禅，鄙吝冰消更豁然。稽首心空先及第，敢将癸未论同年。
送黄景声秘丞提举浙西·其四
作者：楼钥
朝代：宋

论诗纔了便谈禅，鄙吝冰消更豁然。
稽首心空先及第，敢将癸未论同年。
送黄真护道人住茅山赠以小黑玉虎
作者：楼钥
朝代：宋

少从黑虎谷中行，晚得于菟玉琢成。辍以赠君俱隐处，大茅峰顶看风生。
送黄真护道人住茅山赠以小黑玉虎
作者：楼钥
朝代：宋

少从黑虎谷中行，晚得于菟玉琢成。
辍以赠君俱隠处，大茅峰顶看风生。
适斋慕香山之高续达哉行集香山诗句次韵
作者：楼钥
朝代：宋

脱衣典酒曲江边，不作闲游即醉眠。
大抵浮荣何足道，生理何曾得自全。
朝廷雇我作闲人，髣髴缗钱二三千。
一种共君官职冷，收得身来已五年。
五年炎凉凡十变，老后谁能惜酒钱。
尘缨世网重重缚，七十八十百病缠。
千万人中无一人，自喜天教我少缘。
六十三翁头雪白，贫家强健亦天怜。
每媿尚书情眷眷，与君一醉一陶然。
其间气味都相似，犹在病羸昏耄前。
月夜徐行石桥上，累累栋宇相连延。
岁种薄田一顷余，薄产处置有后先。
更无俗物当人眼，游鱼鱍鱍莲田田。
为君举酒歌短歌，不妨兼有散花天。
适斋慕香山之高续达哉行集香山诗句次韵
作者：楼钥
朝代：宋

脱衣典酒曲江边，不作闲游即醉眠。大抵浮荣何足道，生理何曾得自全。朝廷雇我作闲人，髣髴缗钱二三千。一种共君官职冷，收得身来已五年。五年炎凉凡十变，老后谁能惜酒钱。尘缨世网重重缚，七十八十百病缠。千万人中无一人，自喜天教我少缘。六十三翁头雪白，贫家强健亦天怜。每愧尚书情眷眷，与君一醉一陶然。其间气味都相似，犹在病羸昏耄前。月夜徐行石桥上，累累栋宇相连延。岁种薄田一顷馀，薄产处置有后先。更无俗物当人眼，游鱼鱍鱍莲田田。为君举酒歌短歌，不妨兼有散花天。
适斋挂冠次韵
作者：楼钥
朝代：宋

致仕吾非不待年，礼经自合许求田。祇图径取衣冠挂，不愿更寻香火缘。富贵鼎来先瞥地，是非衮处独翩然。鄮峰相对两真隐，共仰元台与大天。世事相牵无了期，平生待足是何时。抛官不作九阍梦，纳禄尚馀三径资。紫绶金章宁复恋，黄冠野服自相宜。耳根赢得长清净，理乱从今不用知。
适斋挂冠次韵·其一
作者：楼钥
朝代：宋

致仕吾非不待年，礼经自合许求田。祇图径取衣冠挂，不愿更寻香火缘。富贵鼎来先瞥地，是非衮处独翩然。鄮峰相对两真隐，共仰元台与大天。
适斋挂冠次韵·其一
作者：楼钥
朝代：宋

致仕吾非不待年，礼经自合许求田。
祇图径取衣冠挂，不愿更寻香火缘。
富贵鼎来先瞥地，是非衮处独翩然。
鄮峰相对两真隠，共仰元台与大天。
适斋挂冠次韵·其二
作者：楼钥
朝代：宋

世事相牵无了期，平生待足是何时。
抛官不作九阍梦，纳禄尚余三径资。
紫绶金章宁復恋，黄冠野服自相宜。
耳根赢得长清浄，理乱从今不用知。
适斋挂冠次韵·其二
作者：楼钥
朝代：宋

世事相牵无了期，平生待足是何时。抛官不作九阍梦，纳禄尚馀三径资。紫绶金章宁复恋，黄冠野服自相宜。耳根赢得长清净，理乱从今不用知。
适斋示池水大篇效元白体相答
作者：楼钥
朝代：宋

适斋一片心，它人难与比。少时发此念，乐施到莫齿。婚姻成者众，葬埋不知几。义气追古人，仁风动桑梓。利益及物物，方便形事事。先正有此言，源流固有自。外家有大池，清波照丛桂。来者不问谁，小大听盈器。及其旱将涸，一雨复清泚。我舅为欣然，作诗自言志。平生欲济人，往往多割己。向来俸可分，挂冠踰一纪。心勤力不逮，不得尽如意。安得有赀财，如此池中水。来求则应之，吾心斯足矣。长篇笔馀力，亹亹遂满纸。病足正僵卧，三诵为之起。韵险不容次，愚言不能止。公曰汝答我，只用元白体。公心与天通，言合孟轲氏。菽粟如水火，此意岂不美。黄金土同价，但恐无此理。求水易足用，近止及邻里。上不过饮食，下亦止濯洗。求财则无厌，来不问远迩。应者力已竭，求者殊未已。有如一富翁，独处百家市。始焉逐什一，贫富本相济。馀波被四邻，人情皆可喜。久之责望重，争讼随谤毁。不言理曲直，但谓富者鄙。尧舜有至仁，犹病在博施。所以汉刘德，其言有深旨。富者民之怨，百万辄散弃。贫富各有分，取予尤不易。生长在舅侧，义事熟于耳。颇亦知为人，缓急力不计。舅言出于仁，甥言裁以义。二者若不同，同归于一揆。爱苟无差等，兼爱几墨子。岂惟道非中，安有力及此。仁民与爱物，要自亲亲始。
适斋示池水大篇效元白体相答
作者：楼钥
朝代：宋

适斋一片心，它人难与比。
少时发此念，乐施到莫齿。
婚姻成者众，葬埋不知几。
义气追古人，仁风动桑梓。
利益及物物，方便形事事。
先正有此言，源流固有自。
外家有大池，清波照丛桂。
来者不问谁，小大听盈器。
及其旱将涸，一雨復清泚。
我舅为欣然，作诗自言志。
平生欲济人，往往多割己。
向来俸可分，挂冠踰一纪。
心勤力不逮，不得尽如意。
安得有赀财，如此池中水。
来求则应之，吾心斯足矣。
长篇笔余力，亹亹遂满纸。
病足正僵卧，三诵为之起。
韵险不容次，愚言不能止。
公曰汝答我，只用元白体。
公心与天通，言合孟轲氏。
菽粟如水火，此意岂不美。
黄金土同价，但恐无此理。
求水易足用，近止及邻里。
上不过饮食，下亦止濯洗。
求财则无厌，来不问远迩。
应者力已竭，求者殊未已。
有如一富翁，独处百家市。
始焉逐什一，贫富本相济。
余波被四邻，人情皆可喜。
久之责望重，争讼随谤毁。
不言理曲直，但谓富者鄙。
尧舜有至仁，犹病在博施。
所以汉刘德，其言有深旨。
富者民之怨，百万辄散弃。
贫富各有分，取予尤不易。
生长在舅侧，义事熟于耳。
颇亦知为人，缓急力不计。
舅言出于仁，甥言裁以义。
二者若不同，同归于一揆。
爱苟无差等，兼爱几墨子。
岂惟道非中，安有力及此。
仁民与爱物，要自亲亲始。
郑华文挽词
作者：楼钥
朝代：宋

蚤擅春秋学，贤关第一流。少公清泽国，赞府著神州。试邑人交荐，还朝誉更优。如何急流退，不使上瀛洲。籍甚柯山政，儿童识贵温。欢谣闻魏阙，殊宠镇吴门。就养家传子，休官泽及孙。吾乡耆旧传，千载德弥尊。兄弟忝同登，论交最有情。颓波知劲节，彻底叹真清。正尔寻姻好，胡然丧老成。抱痾难执绋，挥涕望佳城。
郑华文挽词·其一
作者：楼钥
朝代：宋

蚤擅春秋学，贤关第一流。
少公清泽国，赞府着神州。
试邑人交荐，还朝誉更优。
如何急流退，不使上瀛洲。
郑华文挽词·其一
作者：楼钥
朝代：宋

蚤擅春秋学，贤关第一流。少公清泽国，赞府著神州。试邑人交荐，还朝誉更优。如何急流退，不使上瀛洲。
郑华文挽词·其三
作者：楼钥
朝代：宋
体裁：五言律诗

兄弟忝同登，论交最有情。颓波知劲节，彻底叹真清。正尔寻姻好，胡然丧老成。抱痾难执绋，挥涕望佳城。
郑华文挽词·其二
作者：楼钥
朝代：宋
体裁：五言律诗

籍甚柯山政，儿童识贵温。欢谣闻魏阙，殊宠镇吴门。就养家传子，休官泽及孙。吾乡耆旧传，千载德弥尊。
郑司法挽词
作者：楼钥
朝代：宋

襟袍空无碍，精神老不衰。家传司业学，句逼简斋诗。荒瘠留阴德，平反有去思。功名赍志没，回施称家儿。倾盖欢如故，相从沧海隅。方将理诗社，忽已閟泉途。归路孤飞旐，交情一束刍。梅霖将客泪，凄澹洒平芜。
郑司法挽词·其一
作者：楼钥
朝代：宋
体裁：五言律诗

襟袍空无碍，精神老不衰。家传司业学，句逼简斋诗。荒瘠留阴德，平反有去思。功名赍志没，回施称家儿。
郑司法挽词·其二
作者：楼钥
朝代：宋
体裁：五言律诗

倾盖欢如故，相从沧海隅。方将理诗社，忽已閟泉途。归路孤飞旐，交情一束刍。梅霖将客泪，凄澹洒平芜。
郭熙秋山平远用东坡韵
作者：楼钥
朝代：宋

槐花忙过举子閒，旧游忆在夷门山。
玉堂会见郭熙画，拂拭缣素尘埃间。
楚天极目江天远，枫林渡头秋思晚。
烟中一叶认扁舟，雨外数峰横翠巘。
谁安客宦踰三霜，云梦泽连襄汉阳。
平生独不见写本，惯饮山绿餐湖光。
老来思归真日月，梦想林泉对华髮。
丹青安得此一流，画我横筇水中石。
酒边戏作
作者：楼钥
朝代：宋
体裁：七言绝句

未年六十已言归，七十重来自觉痴。未报君恩归未许，樽前羞听摸鱼儿。
醉翁操
作者：楼钥
朝代：宋
体裁：词

茫茫。
苍苍。
青山绕、千顷波光。
新秋露风荷吹香。
悠颺心地け然，生清凉。
古岸摇垂杨。
时有白鹭飞来双。
隐君如在，鹤与翱翔。
老仙何处，尚有流风未忘。
琴与君兮宫商。
酒与君兮杯觞。
清欢殊未央。
西山忽斜阳。
欲去且徜徉。
更将霜鬓临沧浪。
醉翁操·七月上浣游裴园
作者：楼钥
朝代：宋

茫茫，苍苍。青山，绕千顷。波光，新秋露风荷吹香。悠飏心地翛然，生清凉。古岸摇垂杨，时有白鹭飞来双。隐君如在，鹤与翱翔。老仙何处，尚有流风未忘。琴与君兮宫商，酒与君兮杯觞。清欢殊未央，西山忽斜阳。欲去且徜徉，更将霜鬓临沧浪。
醉翁操·冷然
作者：楼钥
朝代：宋

冷然。
清圆。
谁弹。
向屋山。
何言。
清风至阴德之天。
悠扬馀响婵娟。
方昼眠。
迥立八风前。
八音相宣知孰贤。
有时悲壮，铿若龙泉。
有时幽杳，彷佛猿吟鹤怨。
忽若巍巍山巅。
荡荡几如流川。
聊将娱暮年。
听之身欲仙。
弦索满人间。
未有逸韵如此弦。
醉翁操·冷然
作者：楼钥
朝代：宋
体裁：词

冷然。清圆。谁弹。向屋山。何言。清风至阴德之天。悠颺馀响婵娟。方昼眠。迥立八风前。八音相宣知孰贤。有时悲壮，铿若龙泉。有时幽杳，彷佛猿吟鹤怨。忽若巍巍山巅。荡荡几如流川。聊将娱暮年。听之身欲仙。弦索满人间。未有逸韵如此弦。
醉翁操·茫茫
作者：楼钥
朝代：宋

茫茫。
苍苍。
青山绕、千顷波光。
新秋露风荷吹香。
悠扬心地け然，生清凉。
古岸摇垂杨。
时有白鹭飞来双。
隐君如在，鹤与翱翔。
老仙何处，尚有流风未忘。
琴与君兮宫商。
酒与君兮杯觞。
清欢殊未央。
西山忽斜阳。
欲去且徜徉。
更将霜鬓临沧浪。
醉翁操·茫茫
作者：楼钥
朝代：宋

茫茫。苍苍。青山绕、千顷波光。新秋露风荷吹香。悠颺心地然，生清凉。古岸摇垂杨。时有白鹭飞来双。隐君如在，鹤与翱翔。老仙何处，尚有流风未忘。琴与君兮宫商。酒与君兮杯觞。清欢殊未央。西山忽斜阳。欲去且徜徉。更将霜鬓临沧浪。
醉题鱼屏
作者：楼钥
朝代：宋
体裁：古风

五千买得见屏风，白鱼相逐菰蒲中。俊尾拨剌有生意，旁人未易分雌雄。屏后诸孙更雍容，濈濈无数迷西东。我虽非鱼知鱼乐，乐处未必鱼知侬。
重阳
作者：楼钥
朝代：宋
体裁：五言律诗

佳处逢佳节，宁辞望眼劳。有楼皆眺远，无日不登高。野栗炊新秫，寒萸泛浊醪。黄花何太晚，篱落上萧骚。
重阳寄雪窗从叔
作者：楼钥
朝代：宋

秋意未教篱菊知，不妨乌帽着风吹。
绝怜对酒君归矣，更欲登高谁共之。
风雨满城千里梦，茱萸缀席一年期。
君非俗物败意者，莫为催租便不诗。
重阳寄雪窗从叔
作者：楼钥
朝代：宋

秋意未教篱菊知，不妨乌帽著风吹。绝怜对酒君归矣，更欲登高谁共之。风雨满城千里梦，茱萸缀席一年期。君非俗物败意者，莫为催租便不诗。
重阳淳生日时年四十九矣
作者：楼钥
朝代：宋

汝生四十九年春，犹记双亲喜得孙。当慕知非过能寡，敢言学易道弥尊。喜吾父子为知己，赖尔诗书遂满门。但得团栾长似此，年年萸菊醉清樽。
重阳淳生日时年四十九矣
作者：楼钥
朝代：宋

汝生四十九年春，犹记双亲喜得孙。
当慕知非过能寡，敢言学易道弥尊。
喜吾父子为知己，頼尔诗书遂满门。
但得团栾长似此，年年萸菊醉清樽。
金峨本老领优婆塞众求写选僧堂三大字示以数语
作者：楼钥
朝代：宋
体裁：古风

行者堂中选僧，众僧堂中选佛。人道是，我却不。不如莫待僧伽梨，便与竖起脊梁骨。大丈夫，休汩没。一粒爆起冷灰豆，十分钝似辽天鹘。赤脚踏透祖师关，神锥击碎精灵窟。君不见卢能只在碓坊前，解道本来无一物。
金峨漱石亭
作者：楼钥
朝代：宋
体裁：古风

溪声真是广长舌，历劫谈空声不绝。不知来自何处山，一意倾东忘万折。我欲漱石向水滨，无奈齿牙摇落频。夜半寒声到客枕，只疑身是枕流人。
金蹄
作者：楼钥
朝代：宋
体裁：七言绝句

金蹄垂耳小韩卢，饰以重镮驯可呼。谁击冬青碧阴下，恍然如见击梧图。
钱文季少卿以蜀中织成山谷书庐山高为寿次韵
作者：楼钥
朝代：宋

七十衰翁年愈高，意气销尽湖海豪。平生万事不翅足，但欲乞身归故巢。几番挂冠不容去，归梦屡涉沧浪涛。纵使不去岂能久，命如槁叶风将飘。一阳来复值初度，方念吹棘心夭夭。何期老友加记录，乃为衰朽亲挥毫。庐山高哉山谷字，蜀女织就新冰绡。安得东归抱四绝，双凫飞舄追王乔。张图痛饮信一快，更须传宝留儿曹。庆朝非远却图报，别当作颂齐崧高。
钱文季少卿以蜀中织成山谷书庐山高为寿次韵
作者：楼钥
朝代：宋

七十衰翁年愈高，意气销尽湖海豪。
平生万事不翅足，但欲乞身归故巢。
几番挂冠不容去，归梦屡涉沧浪涛。
纵使不去岂能久，命如槁叶风将飘。
一阳来復值初度，方念吹棘心夭夭。
何期老友加记录，乃为衰朽亲挥毫。
庐山高哉山谷字，蜀女织就新冰绡。
安得东归抱四绝，双鳬飞舄追王乔。
张图痛饮信一快，更须传宝留儿曹。
庆朝非远却图报，别当作颂齐崧高。
钱殿撰挽词
作者：楼钥
朝代：宋

隽誉蜚庠校，孤忠动冕旒。救荒心欲折，忧国鬓先秋。惠满长江水，风清八咏楼。禁途交一臂，人物等闲休。枌社归来晚，翛然得故吾。哦诗频刻烛，点易细研朱。有泪悲连璧，无阶奠束刍。名门馀庆远，丹穴看奇雏。
钱殿撰挽词·其一
作者：楼钥
朝代：宋

隽誉蜚庠校，孤忠动冕旒。
捄荒心欲折，忧国鬓先秋。
惠满长江水，风清八咏楼。
禁途交一臂，人物等闲休。
钱殿撰挽词·其一
作者：楼钥
朝代：宋

隽誉蜚庠校，孤忠动冕旒。救荒心欲折，忧国鬓先秋。惠满长江水，风清八咏楼。禁途交一臂，人物等闲休。
钱殿撰挽词·其二
作者：楼钥
朝代：宋

枌社归来晚，翛然得故吾。
哦诗频刻烛，点易细研朱。
有泪悲连璧，无阶奠束刍。
名门余庆远，丹穴看奇雏。
钱殿撰挽词·其二
作者：楼钥
朝代：宋

枌社归来晚，翛然得故吾。哦诗频刻烛，点易细研朱。有泪悲连璧，无阶奠束刍。名门馀庆远，丹穴看奇雏。
钱江阴挽词
作者：楼钥
朝代：宋

庾岭梅花暖，贤侯惠爱深。精神虽满腹，抚字亦劳心。九转竟难遇，二毛何遽侵。伤哉东逝水，无复大江阴。客授向东欧，君为郡督邮。岂惟寮契笃，更喜吏才优。每叹频年别，俄惊一梦休。虞山渺何许，泪落不能收。
钱江阴挽词·其一
作者：楼钥
朝代：宋

庾岭梅花暖，贤侯惠爱深。精神虽满腹，抚字亦劳心。九转竟难遇，二毛何遽侵。伤哉东逝水，无复大江阴。
钱江阴挽词·其一
作者：楼钥
朝代：宋

庾岭梅花暖，贤侯惠爱深。
精神虽满腹，抚字亦劳心。
九转竟难遇，二毛何遽侵。
伤哉东逝水，无復大江阴。
钱江阴挽词·其二
作者：楼钥
朝代：宋

客授向东欧，君为郡督邮。岂惟寮契笃，更喜吏才优。每叹频年别，俄惊一梦休。虞山渺何许，泪落不能收。
钱江阴挽词·其二
作者：楼钥
朝代：宋

客授向东欧，君为郡督邮。
岂惟寮契笃，更喜吏才优。
每嘆频年别，俄惊一梦休。
虞山渺何许，泪落不能收。
钱清王千里得王大令保母砖刻为赋长句
作者：楼钥
朝代：宋

书家千载称兰亭，兰亭真蹟藏昭陵。
只今定本夸第一，贞观临写镌瑶琼。
黄閍冈下得宝墨，古人烧砖坚于石。
大令亲书保母铭，况是当时晋人刻。
砖虽破裂文多全，妙画远过兰亭镌。
其间曲水悲夫字，骎骎欲度骅骝前。
我家阿连缚虎手，更得退堂方外友。
王君系出三槐家，参坐会文真耐久。
田丁初来献小砚，寻见津津若微溜。
细看背刻晋献之，永和彷佛在旁右。
亟访田家叩所从，始知墓崩随意取。
大砖支床得前段，掀倒浮屠全尾首。
字为十行行十二，百十有七二字漏。
交螭方壶不復见，贞石摧藏松亦朽。
我得此碑喜不寐，摩挲三叹叹未有。
兴宁甲子十四周，更阅三年仍乙丑。
若非洞晓未来数，安知八百余年后。
坡翁应未见此志，金蝉之铭何绝类。
又知文章有暗合，智谋所见略相似。
二王遗踪无所遗，谁知地下此段奇。
三君共为成胜事，至宝呈露端有时。
越山盘屈献与羲，付与耳孙世守之。
烦君更为护幽竁，或恐意如犹有知。
钱清王千里得王大令保母砖刻为赋长句
作者：楼钥
朝代：宋

书家千载称兰亭，兰亭真迹藏昭陵。只今定本誇第一，贞观临写镌瑶琼。黄閍冈下得宝墨，古人烧砖坚于石。大令亲书保母铭，况是当时晋人刻。砖虽破裂文多全，妙画远过兰亭镌。其间曲水悲夫字，骎骎欲度骅骝前。我家阿连缚虎手，更得退堂方外友。王君系出三槐家，参坐会文真耐久。田丁初来献小砚，寻见津津若微溜。细看背刻晋献之，永和彷佛在旁右。亟访田家叩所从，始知墓崩随意取。大砖支床得前段，掀倒浮屠全尾首。字为十行行十二，百十有七二字漏。交螭方壶不复见，贞石摧藏松亦朽。我得此碑喜不寐，摩挲三叹叹未有。兴宁甲子十四周，更阅三年仍乙丑。若非洞晓未来数，安知八百馀年后。坡翁应未见此志，金蝉之铭何绝类。又知文章有暗合，智谋所见略相似。二王遗踪无所遗，谁知地下此段奇。三君共为成胜事，至宝呈露端有时。越山盘屈献与羲，付与耳孙世守之。烦君更为护幽竁，或恐意如犹有知。
锦镜
作者：楼钥
朝代：宋
体裁：七言律诗

两溪赴壑若奔虬，此地端能截众流。三版放开千丈雪，一奁清彻四山秋。几年空自存公案，今日重新指路头。珍重老师成胜事，清名当与此山留。
长女淯归夫家寄以小诗
作者：楼钥
朝代：宋
体裁：七言绝句

胡笳未了遽成归，妇职如何敢失期。弹到佳声重入塞，伯喈未免念文姬。
长生草
作者：楼钥
朝代：宋

我方髫龀时，已复见兹草。仲舅尉江阳，奉亲颜色好。窗门挂经冬，蛛丝罩轻缟。意为霜雪残，白花乃明杲。世间三友外，此有岁寒操。年至十七八，童心如木槁。随时到柯山，逢人细访考。买之野人手，何须访蓬岛。尝为伯氏寿，作诗颂难老。经今五十年，得自江南道。老我日就衰，岁月岂长保。一笑哦子诗，犹将伴梨枣。
长生草
作者：楼钥
朝代：宋

我方髫龀时，已復见兹草。
仲舅尉江阳，奉亲颜色好。
窗门挂经冬，蛛丝罩轻缟。
意为霜雪残，白花乃明杲。
世间三友外，此有岁寒操。
年至十七八，童心如木槁。
随时到柯山，逢人细访考。
买之野人手，何须访蓬岛。
尝为伯氏寿，作诗颂难老。
经今五十年，得自江南道。
老我日就衰，岁月岂长保。
一笑哦子诗，犹将伴梨枣。
长生草
作者：楼钥
朝代：宋

玻璃擢叶玉蟠根，千里提携寄海滨。雨泽不沾仍自润，土膏无著自长春。岁寒秀色镇依旧，日暖素英能一新。我欲饵之求久视，恐君灵己不灵人。
长生草
作者：楼钥
朝代：宋

玻璃擢叶玉蟠根，千里提携寄海滨。
雨泽不霑仍自润，土膏无着自长春。
岁寒秀色镇依旧，日暖素英能一新。
我欲饵之求久视，恐君灵己不灵人。
闾丘医视脉曰老人之脉如小春有感
作者：楼钥
朝代：宋
体裁：七言绝句

老去光阴似小春，如何比得少年人。君看桃李秋风后，纵有花开不是真。
阿虞试晬戏作
作者：楼钥
朝代：宋

阿虞匍匐晬盘中，事事都拏要学翁。
最是传家清白处，不将双手向顽铜。
阿虞试晬戏作
作者：楼钥
朝代：宋

阿虞匍匐晬盘中，事事都拿要学翁。最是传家清白处，不将双手向顽铜。
陆参议挽词
作者：楼钥
朝代：宋

中外衣冠盛，流传识后凋。声名三语掾，身世半僧寮。宝晋书尤逸，坡仙隐可招。梅溪残月堕，芜没旧风标。饰吏先儒雅，低徊五十霜。萑蒲扫韶石，桑柘满黄冈。知己平津老，传家删定郎。八龙无半在，风雨夜侵床。
陆参议挽词·其一
作者：楼钥
朝代：宋

中外衣冠盛，流传识后凋。声名三语掾，身世半僧寮。宝晋书尤逸，坡仙隐可招。梅溪残月堕，芜没旧风标。
陆参议挽词·其一
作者：楼钥
朝代：宋

中外衣冠盛，流传识后凋。
声名三语掾，身世半僧寮。
宝晋书尤逸，坡仙隠可招。
梅溪残月堕，芜没旧风标。
陆参议挽词·其二
作者：楼钥
朝代：宋
体裁：五言律诗

饰吏先儒雅，低徊五十霜。萑蒲扫韶石，桑柘满黄冈。知己平津老，传家删定郎。八龙无半在，风雨夜侵床。
陆宣城挽词
作者：楼钥
朝代：宋
体裁：五言律诗

奕世承家学，诸公荐吏能。政传花县美，心与练江澄。易箦去何远，攀辕悲不胜。伤哉嬴博葬，泪尽老延陵。
陆提刑挽词
作者：楼钥
朝代：宋

数马谦恭甚，挥犀色笑温。风流士龙裔，文采左丞孙。晚幸成三径，身胡遽九原。素钦仁者勇，大狱竟平反。早岁擅词场，夷途列雁行。一麾分楚甸，双节照江乡。莲社容寒晚，葭莩接老苍。八旬俱已矣，回首倍凄凉。
陆提刑挽词·其一
作者：楼钥
朝代：宋
体裁：五言律诗

数马谦恭甚，挥犀色笑温。风流士龙裔，文采左丞孙。晚幸成三径，身胡遽九原。素钦仁者勇，大狱竟平反。
陆提刑挽词·其二
作者：楼钥
朝代：宋

早岁擅词场，夷途列雁行。一麾分楚甸，双节照江乡。莲社容寒晚，葭莩接老苍。八旬俱已矣，回首倍凄凉。
陆提刑挽词·其二
作者：楼钥
朝代：宋

早岁擅词场，夷途列鴈行。
一麾分楚甸，双节照江乡。
莲社容寒晚，葭莩接老苍。
八旬俱已矣，回首倍凄凉。
陆郎中挽词
作者：楼钥
朝代：宋

壮岁联双捷，衰年困百罹。肉身心佛子，霜发貌婴儿。万事几樽酒，百年千首诗。浮生成梦觉，吾道竟何之。从弟忝东床，相从二十霜。人琴一何苦，冰玉两俱伤。别久成今昔，归来失老苍。稽阴终反葬，西望倍凄凉。
陆郎中挽词·其一
作者：楼钥
朝代：宋

壮岁联双捷，衰年困百罹。肉身心佛子，霜发貌婴儿。万事几樽酒，百年千首诗。浮生成梦觉，吾道竟何之。
陆郎中挽词·其一
作者：楼钥
朝代：宋

壮岁联双捷，衰年困百罹。
肉身心佛子，霜髮貌婴儿。
万事几樽酒，百年千首诗。
浮生成梦觉，吾道竟何之。
陆郎中挽词·其二
作者：楼钥
朝代：宋
体裁：五言律诗

从弟忝东床，相从二十霜。人琴一何苦，冰玉两俱伤。别久成今昔，归来失老苍。稽阴终反葬，西望倍凄凉。
陈君举既亡汪文子携其所作春秋后传及送行诗来次韵
作者：楼钥
朝代：宋
体裁：五言律诗

名盛望尤备，枝披实亦繁。无由究贤业，犹幸立斯言。书在经逾显，人亡道更尊。九京如可作，与子共南辕。
陈天成用东坡赵清献高斋诗韵赋适斋次韵
作者：楼钥
朝代：宋

二公晚辞轩冕劳，两斋莫辨适与高。
尝登云山仰清献，平地着屋山周遭。
白头日过适斋下，钓游尚想随儿曹。
方从家舅与俱隠，野鹤谁能鸣九皋。
加我数年未纳禄，解去簪绂甘同袍。
世间此事要识破，差处不可容一毫。
颍川尉僊赋长句，数寸之管烦君操。
欲追险韵继坡老，词锋犀锐真吹毛。
舅家见诗勉续貂，长松相倚惭青蒿。
我本无復望禄仕，不应招我更由敖。
陈天成用东坡赵清献高斋诗韵赋适斋次韵
作者：楼钥
朝代：宋

二公晚辞轩冕劳，两斋莫辨适与高。尝登云山仰清献，平地著屋山周遭。白头日过适斋下，钓游尚想随儿曹。方从家舅与俱隐，野鹤谁能鸣九皋。加我数年未纳禄，解去簪绂甘同袍。世间此事要识破，差处不可容一毫。颍川尉仙赋长句，数寸之管烦君操。欲追险韵继坡老，词锋犀锐真吹毛。舅家见诗勉续貂，长松相倚惭青蒿。我本无复望禄仕，不应招我更由敖。
陈天成诗多和东坡韵兹因寄喜雨诗走笔谢之
作者：楼钥
朝代：宋

一春垂垂困多雨，虽曰如膏反成苦。
自知潦后必成旱，果见晴天雨黄土。
连旬不雨已叹嗟，涤涤山川云不吐。
未闻鹁鸠鸣屋角，但有蚊蝇争振羽。
一梅无望望重梅，旱魃为妖无术御。
閒居忧国徯云霓，夜夜三星正当户。
君王侧身叹凉德，云汉之诗无媿古。
避殿减膳率以躬，己责纵囚真有补。
史君精祷尽诚意，千里归心称杜母。
四郊神物招螉蜒，所在疲氓加手抚。
风伯在今诚可讼，已闻石燕空中舞。
时时小雨慰人心，渴瓦流膏仅儿乳。
传言望日当通济，老巫已得灵神语。
霈然三日果应期，靡神不举谁为主。
河流顿已復旧痕，良苗喜见兴南亩。
中宵愁念不成梦，摩挲便腹眠清午。
从今一饱便可望，坻京行见曾孙庾。
陈侯忽就舂容篇，径遣长须入城府。
叹君健笔今已老，不草敕书招赞普。
坡翁相去已百年，时出新诗追步武。
陈天成诗多和东坡韵兹因寄喜雨诗走笔谢之
作者：楼钥
朝代：宋

一春垂垂困多雨，虽曰如膏反成苦。自知潦后必成旱，果见晴天雨黄土。连旬不雨已叹嗟，涤涤山川云不吐。未闻鹁鸠鸣屋角，但有蚊蝇争振羽。一梅无望望重梅，旱魃为妖无术禦。閒居忧国徯云霓，夜夜三星正当户。君王侧身叹凉德，云汉之诗无愧古。避殿减膳率以躬，己责纵囚真有补。史君精祷尽诚意，千里归心称杜母。四郊神物招螉蜒，所在疲氓加手抚。风伯在今诚可讼，已闻石燕空中舞。时时小雨慰人心，渴瓦流膏仅儿乳。传言望日当通济，老巫已得灵神语。霈然三日果应期，靡神不举谁为主。河流顿已复旧痕，良苗喜见兴南亩。中宵愁念不成梦，摩挲便腹眠清午。从今一饱便可望，坻京行见曾孙庾。陈侯忽就舂容篇，径遣长须入城府。叹君健笔今已老，不草敕书招赞普。坡翁相去已百年，时出新诗追步武。
陈夫人挽词
作者：楼钥
朝代：宋
体裁：五言律诗

作配知名士，周旋内则篇。宜家兼四德，训子见三迁。就养荣方逮，归宁病忽缠。庆源流未已，佳兆得牛眠。
陈夫人挽词
作者：楼钥
朝代：宋

族姓甲休阳，夫人懿范彰。奇男已南省，快婿更东床。珍锡人加叹，佳城神所藏。平生阴德在，馀庆尚难量。雅有幽閒操，来嫔清白家。相夫全礼敬，见子致清华。方享乘轩乐，俄兴陟屺嗟。谁将彤史纪，大笔为雄誇。
陈夫人挽词·其一
作者：楼钥
朝代：宋

族姓甲休阳，夫人懿范彰。奇男已南省，快婿更东床。珍锡人加叹，佳城神所藏。平生阴德在，馀庆尚难量。
陈夫人挽词·其一
作者：楼钥
朝代：宋

族姓甲休阳，夫人懿范彰。
奇男已南省，快婿更东床。
珍锡人加嘆，佳城神所藏。
平生阴德在，余庆尚难量。
陈夫人挽词·其二
作者：楼钥
朝代：宋

雅有幽閒操，来嫔清白家。
相夫全礼敬，见子致清华。
方享乘轩乐，俄兴陟屺嗟。
谁将彤史纪，大笔为雄夸。
陈夫人挽词·其二
作者：楼钥
朝代：宋

雅有幽閒操，来嫔清白家。相夫全礼敬，见子致清华。方享乘轩乐，俄兴陟屺嗟。谁将彤史纪，大笔为雄誇。
陈崇道挽词
作者：楼钥
朝代：宋

学造龟山蕴，诗传汝水馀。于公足阴德，陶令竟闲居。白业追莲社，丹经授寝虚。平生了无恨，善类勿欷歔。未第声先振，才官节已奇。精诚与神合，隐行畏人知。晚境终无玷，遗文尚可师。功名赍志殁，回施称家儿。
陈崇道挽词·其一
作者：楼钥
朝代：宋

学造龟山蕴，诗传汝水馀。于公足阴德，陶令竟闲居。白业追莲社，丹经授寝虚。平生了无恨，善类勿欷歔。
陈崇道挽词·其一
作者：楼钥
朝代：宋

学造龟山藴，诗传汝水余。
于公足阴德，陶令竟闲居。
白业追莲社，丹经授寝虚。
平生了无恨，善类勿欷歔。
陈崇道挽词·其二
作者：楼钥
朝代：宋

未第声先振，才官节已奇。精诚与神合，隐行畏人知。晚境终无玷，遗文尚可师。功名赍志殁，回施称家儿。
陈崇道挽词·其二
作者：楼钥
朝代：宋

未第声先振，纔官节已奇。
精诚与神合，隠行畏人知。
晚境终无玷，遗文尚可师。
功名赍志殁，回施称家儿。
陈文恭公挽词·其一
作者：楼钥
朝代：宋

唐虞千载道重光，奕奕元臣任赞襄。谢傅风流冠江左，晋公威誉比汾阳。折冲曾不劳声色，辅政惟先振纪纲。天意高高谁可问，坐令邦国叹云亡。
陈文恭公挽词·其一
作者：楼钥
朝代：宋

唐虞千载道重光，奕奕元臣任赞襄。
谢傅风流冠江左，晋公威誉比汾阳。
折衝曾不劳声色，辅政惟先振纪纲。
天意高高谁可问，坐令邦国叹云亡。
陈文恭公挽词·其三
作者：楼钥
朝代：宋

辅赞藏诸用，庸人自扰之。
惟公知好静，与物尽忘私。
德望仪群辟，威名憺远夷。
伤心白鸡梦，梁木有余悲。
陈文恭公挽词·其三
作者：楼钥
朝代：宋

辅赞藏诸用，庸人自扰之。惟公知好静，与物尽忘私。德望仪群辟，威名憺远夷。伤心白鸡梦，梁木有馀悲。
陈文恭公挽词·其三
作者：楼钥
朝代：宋

辅赞藏诸用，庸人自扰之。惟公知好静，与物尽忘私。德望仪群辟，威名憺远夷。伤心白鸡梦，梁木有馀悲。致主唐虞上，东山志不渝。衮衣重入觐，胡骑敢长驱。梦已商楹奠，朝犹汉殿趋。哀荣极终始，何止渡江无。唐虞千载道重光，奕奕元臣任赞襄。谢傅风流冠江左，晋公威誉比汾阳。折冲曾不劳声色，辅政惟先振纪纲。天意高高谁可问，坐令邦国叹云亡。德量汪汪万顷陂，直将去就佩安危。干戈虽在相寻日，休沐宛如无事时。奏罢未闻宫漏转，归来俄见哲人萎。哀荣终始谁能及，百世旌忠颂德碑。
陈文恭公挽词·其二
作者：楼钥
朝代：宋
体裁：七言律诗

德量汪汪万顷陂，直将去就佩安危。干戈虽在相寻日，休沐宛如无事时。奏罢未闻宫漏转，归来俄见哲人萎。哀荣终始谁能及，百世旌忠颂德碑。
陈文恭公挽词·其四
作者：楼钥
朝代：宋
体裁：五言律诗

致主唐虞上，东山志不渝。衮衣重入觐，胡骑敢长驱。梦已商楹奠，朝犹汉殿趋。哀荣极终始，何止渡江无。
陈文懿公挽词
作者：楼钥
朝代：宋

众口推文伯，何人识吏师。义襟惟古有，心地只天知。至死终无玷，平生本不欺。在公亡可憾，犹恨哲人萎。文最宜为诰，尤能简上心。周旋銮掖久，惆怅玉堂深。去国身仍远，还朝病已侵。三山风引去，云海竟沉沉。珍馆径归鄞，人犹望秉钧。邮传千里讣，哀动五州民。躄踊森贤嗣，攀号感路人。公乎不亡矣，衮衮看簪绅。宅相惟公久，伊余忝后尘。十年追桂籍，两禁踵词臣。接武参吾舅，承颜奉老亲。幸成三学士，何意失斯人。一别屡经岁，归舟已及门。方期情话悦，空讶语音存。善行传千载，芜词愧九原。伤心歌楚些，无地可招魂。
陈文懿公挽词·其一
作者：楼钥
朝代：宋
体裁：五言律诗

众口推文伯，何人识吏师。义襟惟古有，心地只天知。至死终无玷，平生本不欺。在公亡可憾，犹恨哲人萎。
陈文懿公挽词·其三
作者：楼钥
朝代：宋

珍馆径归鄞，人犹望秉钧。
邮传千里讣，哀动五州民。
躃踊森贤嗣，攀号感路人。
公乎不亡矣，衮衮看簪绅。
陈文懿公挽词·其三
作者：楼钥
朝代：宋

珍馆径归鄞，人犹望秉钧。邮传千里讣，哀动五州民。躄踊森贤嗣，攀号感路人。公乎不亡矣，衮衮看簪绅。
陈文懿公挽词·其二
作者：楼钥
朝代：宋
体裁：五言律诗

文最宜为诰，尤能简上心。周旋銮掖久，惆怅玉堂深。去国身仍远，还朝病已侵。三山风引去，云海竟沉沉。
陈文懿公挽词·其五
作者：楼钥
朝代：宋

一别屡经岁，归舟已及门。
方期情话悦，空讶语音存。
善行传千载，芜词媿九原。
伤心歌楚些，无地可招魂。
陈文懿公挽词·其五
作者：楼钥
朝代：宋

一别屡经岁，归舟已及门。方期情话悦，空讶语音存。善行传千载，芜词愧九原。伤心歌楚些，无地可招魂。
陈文懿公挽词·其四
作者：楼钥
朝代：宋
体裁：五言律诗

宅相惟公久，伊余忝后尘。十年追桂籍，两禁踵词臣。接武参吾舅，承颜奉老亲。幸成三学士，何意失斯人。
陈留柏
作者：楼钥
朝代：宋
体裁：七言绝句

驿门深闭柏参天，月可中庭夜影圆。人静好风喧客枕，坐令归梦到林泉。
陈秘撰挽词
作者：楼钥
朝代：宋

陈氏多名德，兹来慕典刑。宫端惊宿草，冷撰又泉扃。自古有遗直，祇今谁独醒。苍苍何可问，耆旧日彫零。跬步不忘孝，掇皮皆是真。移忠思致主，务实见临民。三谏言犹炳，平生迹遽陈。清风凛衰俗，自足荡秋旻。
陈秘撰挽词·其一
作者：楼钥
朝代：宋

陈氏多名德，兹来慕典刑。宫端惊宿草，冷撰又泉扃。自古有遗直，祇今谁独醒。苍苍何可问，耆旧日彫零。
陈秘撰挽词·其一
作者：楼钥
朝代：宋

陈氏多名德，兹来慕典刑。
宫端惊宿草，冷撰又泉扃。
自古有遗直，祇今谁独醒。
苍苍何可问，耆旧日雕零。
陈秘撰挽词·其二
作者：楼钥
朝代：宋
体裁：五言律诗

跬步不忘孝，掇皮皆是真。移忠思致主，务实见临民。三谏言犹炳，平生迹遽陈。清风凛衰俗，自足荡秋旻。
陈表道惠米缆
作者：楼钥
朝代：宋

平生所嗜惟汤餠，下箸辄空真隽永。
年来风痹忌触口，厌闻来力敕正整。
江西谁将米作缆，捲送银丝光可鑑。
仙禾为餠亚来牟，细剪暴干供健啖。
如来螺髻一毛拔，卷然如虿都人髮。
新絃未上尚盘盘，独茧长缲犹轧轧。
旴江珍品推南丰，荷君来归携来东。
知君正直如羔羊，贻我素丝踰五总。
仙禾本出从嘉谷，色味俱同无餠毒。
鼎深熟煮葱豉香，大美元年加脔肉。
有时饭素芼以虀，馋口属餍味更奇。
束晳一赋不及此，为君却作补亡诗。
陈表道惠米缆
作者：楼钥
朝代：宋

平生所嗜惟汤饼，下箸辄空真隽永。年来风痹忌触口，厌闻来力敕正整。江西谁将米作缆，捲送银丝光可鉴。仙禾为饼亚来牟，细剪暴乾供健啖。如来螺髻一毛拔，卷然如虿都人发。新弦未上尚盘盘，独茧长缲犹轧轧。旴江珍品推南丰，荷君来归携来东。知君正直如羔羊，贻我素丝踰五总。仙禾本出从嘉谷，色味俱同无饼毒。鼎深熟煮葱豉香，大美元年加脔肉。有时饭素芼以齑，馋口属餍味更奇。束晰一赋不及此，为君却作补亡诗。
陈顺之灵壁石砚山
作者：楼钥
朝代：宋

名画法书环四壁，中有米家真宝石。
羣峯森耸外涧流，他物虽奇敢争席。
旧属半山老僊人，佛印乞之如乞邻。
阿章有力负之走，一时攘取成纷纶。
此石天然非琢磨，是时有水生岩阿。
至今研池尚余润，岁月既久惜不多。
几年徒见士夫说，一旦喜看形偃月。
傍连玉立两于菟，主人照映冰壶澈。
陈侯之富可敌国，会有宝光惊四塞。
呼童吸尽研中水，更为轻翻玩奇刻。
不堪回首江南李，空唱多愁似春水。
不如此石千载传，玉砌雕栏等糠粃。
宝晋得之真不易，身后宁知亦轻弃。
只今传玩知几人，当日琐窗空自秘。
端歙争名南北部，勿向雷门扬布鼓。
相台渴瓦更不须，祇合觚棱荫风雨。
陈顺之灵壁石砚山
作者：楼钥
朝代：宋

名画法书环四壁，中有米家真宝石。群峰森耸外涧流，他物虽奇敢争席。旧属半山老仙人，佛印乞之如乞邻。阿章有力负之走，一时攘取成纷纶。此石天然非琢磨，是时有水生岩阿。至今研池尚馀润，岁月既久惜不多。几年徒见士夫说，一旦喜看形偃月。傍连玉立两于菟，主人照映冰壶澈。陈侯之富可敌国，会有宝光惊四塞。呼童吸尽研中水，更为轻翻玩奇刻。不堪回首江南李，空唱多愁似春水。不如此石千载传，玉砌雕栏等糠秕。宝晋得之真不易，身后宁知亦轻弃。只今传玩知几人，当日琐窗空自秘。端歙争名南北部，勿向雷门扬布鼓。相台渴瓦更不须，祇合觚棱荫风雨。
陪沈虞卿使君游钱园
作者：楼钥
朝代：宋

休沐无官事，公庭且放衙。城中寻胜地，道上引高牙。潭府临芳径，东岩玩物华。山林真夐绝，栋宇谢豪奢。陶令亲栽菊，秦侯晚种瓜。裴公馀绿野，六一醉琅玡。幽阪森三友，飞桥粲百花。树深藏曲折，谷险路谽谺。道院罗星斗，禅房供释迦。鳌峰思御气，画舸想乘槎。佳处城环雉，吟边路绕蛇。登山携翠袖，喝道屏银檛。井市花相映，湖陂柳半遮。高歌惊野鸟，叠鼓乱鸣蛙。陛级青珉滑，秋千綵旆斜。丛篁穿嫩笋，芳草绽新葩。静憩方开宴，徐行更试茶。仙醪斟玛瑙，玉指奏琵琶。清绝嚣尘远，苍茫望眼赊。诗情弥海峤，饮兴渺天涯。贤尹民同乐，名郎子克家。才高修月户，笔妙补天娲。挥麈风流胜，凭栏笑语誇。追风惭款段，倚玉愧蒹葭。逸韵迷春蝶，清欢接暮鸦。舞茵收地锦，画烛照笼纱。耋稚欣相告，舆台靖不哗。微风朝趁马，好雨夜随车。土脉兴原隰，霖膏润甲芽。相将劝耕去，和气满桑麻。
陪沈虞卿使君游钱园
作者：楼钥
朝代：宋

休沐无官事，公庭且放衙。
城中寻胜地，道上引高牙。
潭府临芳径，东岩玩物华。
山林真敻绝，栋宇谢豪奢。
陶令亲栽菊，秦侯晚种瓜。
裴公余绿野，六一醉琅玡。
幽阪森三友，飞桥粲百花。
树深藏曲折，谷险路谽谺。
道院罗星斗，禅房供释迦。
鳌峰思御气，画舸想乘槎。
佳处城环雉，吟边路遶蛇。
登山携翠袖，喝道屏银檛。
井市花相映，湖陂柳半遮。
高歌惊野鸟，迭鼓乱鸣蛙。
陛级青珉滑，秋千綵旆斜。
丛篁穿嫩笋，芳草绽新葩。
静憩方开宴，徐行更试茶。
僊醪斟玛瑙，玉指奏琵琶。
清绝嚣尘远，苍茫望眼赊。
诗情弥海峤，饮兴渺天涯。
贤尹民同乐，名郎子克家。
才高修月户，笔妙补天娲。
挥麈风流胜，凭栏笑语夸。
追风惭款段，倚玉媿蒹葭。
逸韵迷春蝶，清欢接暮鸦。
舞茵收地锦，画烛照笼纱。
耋稚欣相告，舆台靖不譁。
微风朝趁马，好雨夜随车。
土脉兴原隰，霖膏润甲芽。
相将劝耕去，和气满桑麻。
隠清
作者：楼钥
朝代：宋
体裁：古风

右军访文君，遁迹入深竹。我来寻歔歈，人亡但空谷。灵龟闯澄潭，华宇对飞瀑。若人今何之，尚想旧茅屋。吾闻古君子，千载守孤独。楚些不可招，怀哉怆乔木。
隠潭
作者：楼钥
朝代：宋
体裁：七言律诗

灵潭深入白云堆，带雨春云为我开。乳石半空浑欲堕，瀑泉千尺正中来。两军酣战鼓鼙急，一雨生寒霹雳催。中有卧龙君勿狎，有时平地起风雷。
雪
作者：楼钥
朝代：宋

丙午九月才入冬，晦日忽惊雪堕空。传闻都城更复早，万官入贺明光宫。自从开霁更不雨，和气直似青春浓。斗柄插子日丁卯，夜煽裂缺鞭雷公。从以震霆至三四，惊破蛰户纷昆虫。宁知玄冥全未究，翻手作云千里同。暗窗初听洒珠雹，巽二滕六方施工。一日喜见瓦沟积，忍寒待伴炯不融。二日三日遂盈尺，膏润四海恩无穷。古来诗人咏不尽，巧思横出昌黎翁。少时奋笔不肯已，老矣袖手便疏慵。儿曹作戏记昨梦，舞狻狞踞金双瞳。谁人苦欲撩诗思，更作玉山高数峰。移将刘叉两冰柱，辉映愈觉清心胸。见之跃跃忽技痒，起呵冻笔寻诗筒。开门一看天宇阔，素蜺百万翻长风。琼楼玉宇满妙界，千林宝树春玲珑。恨无高台三百尺，纵观万象凌空濛。固知幻景有变灭，一时如入昆阆中。仙家俄顷阅尘劫，安知此际非神功。剩喜年来米价贱，便欲扶犁随老农。墙头浊醪走来过，相与痛饮歌年丰。
雪
作者：楼钥
朝代：宋

丙午九月才入冬，晦日忽惊雪堕空。
传闻都城更復早，万官入贺明光宫。
自从开霁更不雨，和气直似青春浓。
斗柄插子日丁卯，夜煽裂缺鞭雷公。
从以震霆至三四，惊破蛰户纷昆虫。
宁知玄冥全未究，翻手作云千里同。
暗窗初听洒珠雹，巽二滕六方施工。
一日喜见瓦沟积，忍寒待伴炯不融。
二日三日遂盈尺，膏润四海恩无穷。
古来诗人咏不尽，巧思横出昌黎翁。
少时奋笔不肯已，老矣袖手便疎慵。
儿曹作戏记昨梦，舞狻狞踞金双瞳。
谁人苦欲撩诗思，更作玉山高数峯。
移将刘叉两冰柱，辉映愈觉清心胸。
见之跃跃忽技痒，起呵冻笔寻诗筒。
开门一看天宇阔，素蜺百万翻长风。
琼楼玉宇满妙界，千林宝树春玲珑。
恨无高台三百尺，纵观万象凌空蒙。
固知幻景有变灭，一时如入昆阆中。
僊家俄顷阅尘劫，安知此际非神功。
剩喜年来米价贱，便欲扶犂随老农。
墙头浊醪走来过，相与痛饮歌年丰。
雪中简林景思刘振之
作者：楼钥
朝代：宋

骤寒忽变雪花飞，抱膝长吟况可知。
幞被可能来过我，忍寒相与话新诗。
雪中简林景思刘振之
作者：楼钥
朝代：宋

骤寒忽变雪花飞，抱膝长吟况可知。襆被可能来过我，忍寒相与话新诗。
雪中迎驾
作者：楼钥
朝代：宋
体裁：七言律诗

都人久不望威颜，惊喜鸣鞘风雪间。万井欢声迎晓仗，九天和气下人寰。龙楼笑启瑶池宴，鹓序欣趋玉笋班。道上峰头皆见日，绝胜衔烛照昆山。
雪窦道中
作者：楼钥
朝代：宋

城居久矣厌尘劳，来访名山写郁陶。客路行随流水远，征人与坐白云高。千林舞翠吹蓬鬓，二麦摇青照纻袍。努力共登天尺五，要看飞雪喷云涛。
雪窦道中
作者：楼钥
朝代：宋

城居久矣厌尘劳，来访名山写鬰陶。
客路行随流水远，征人与坐白云高。
千林舞翠吹蓬鬓，二麦摇青照纻袍。
努力共登天尺五，要看飞雪喷云涛。
青林
作者：楼钥
朝代：宋

郡斋偶休沐，驱车出西城。
依依山水佳，萧萧松柏声。
雪余春意动，新绿生坳泓。
行行到青林，老眼增双明。
主人喜客来，倒屣欣逢迎。
幽居迹甚遐，健笔诗方鸣。
回首几年别，千里摇心旌。
相见又睽隔，此意犹未平。
不如造斋閤，四座酒重倾。
风流陶彭泽，骯脏阮步兵。
看剑引三尺，论文驱六丁。
绿野秀横槛，山寺傍连甍。
石罅幽泉溢，脚底轻云生。
诗盟忝予会，弈道从君争。
哦诗谷禽应，列炬林鸦惊。
清欢未云足，累句忽已成。
环坐粲十眉，举酒酬三英。
满壁洒醉墨，归梦含余清。
我方媿此集，君欲寻前盟。
吏鞅方缚我，秋风为君行。
青林
作者：楼钥
朝代：宋

郡斋偶休沐，驱车出西城。依依山水佳，萧萧松柏声。雪馀春意动，新绿生坳泓。行行到青林，老眼增双明。主人喜客来，倒屣欣逢迎。幽居迹甚遐，健笔诗方鸣。回首几年别，千里摇心旌。相见又睽隔，此意犹未平。不如造斋閤，四座酒重倾。风流陶彭泽，肮脏阮步兵。看剑引三尺，论文驱六丁。绿野秀横槛，山寺傍连甍。石罅幽泉溢，脚底轻云生。诗盟忝予会，弈道从君争。哦诗谷禽应，列炬林鸦惊。清欢未云足，累句忽已成。环坐粲十眉，举酒酬三英。满壁洒醉墨，归梦含馀清。我方愧此集，君欲寻前盟。吏鞅方缚我，秋风为君行。
顷游龙井得一联王伯齐同儿辈游因足成之
作者：楼钥
朝代：宋

路入风篁上翠微，老龙蟠井四山围。水真绿净不可唾，鱼若空行无所依。胜处虽多终莫及，旧游谁在事皆非。祇今匏系何由到，徒羡联镳带月归。
顷游龙井得一联王伯齐同儿辈游因足成之
作者：楼钥
朝代：宋

路入风篁上翠微，老龙蟠井四山围。
水真绿浄不可唾，鱼若空行无所依。
胜处虽多终莫及，旧游谁在事皆非。
祇今匏繫何由到，徒羡联镳带月归。
顾养直挽词
作者：楼钥
朝代：宋

万顷东湖下，曾门起大家。子孙昌世业，文字作生涯。堂后萱犹树，庭中桂欲华。惜哉时不待，谁忍送悲笳。旧向君家去，宜斋屡举觞。人哀诵诸顾，里不见他杨。身世惊春暮，湖山怆夕阳。园林未成趣，鸥鹭亦凄凉。
顾养直挽词·其一
作者：楼钥
朝代：宋
体裁：五言律诗

万顷东湖下，曾门起大家。子孙昌世业，文字作生涯。堂后萱犹树，庭中桂欲华。惜哉时不待，谁忍送悲笳。
顾养直挽词·其二
作者：楼钥
朝代：宋
体裁：五言律诗

旧向君家去，宜斋屡举觞。人哀诵诸顾，里不见他杨。身世惊春暮，湖山怆夕阳。园林未成趣，鸥鹭亦凄凉。
题从子浃娱亲
作者：楼钥
朝代：宋
体裁：七言绝句

阿戎筑屋为娱亲，野草闲花日日新。我奉版舆来举酒，祈君亲寿似夫人。
题天竺圭老复庵
作者：楼钥
朝代：宋

路从天竺更微南，衲子邀余过复庵。八法照人瞻睿藻，一峰当户拥晴岚。奇爻初动玩羲画，万物并观师老聃。六用不成均此理，楞严容我为同参。
题天竺珪老復庵
作者：楼钥
朝代：宋

路从天竺更微南，衲子邀余过復庵。
八法照人瞻睿藻，一峰当户拥晴岚。
奇爻初动玩羲画，万物并观师老聃。
六用不成均此理，楞严容我为同参。
题太乙宫武林山赠易高士
作者：楼钥
朝代：宋

易居求赋武林山，日困尘劳无暂閒。我求挂冠欲归去，念此诗债须当还。武林山出武林水，灵隐后山无乃是。此山亦复用此名，细考其来真有以。天目两乳到钱塘，一山环湖万龙翔。扶舆磅礴拥王气，皇居壮丽环宫墙。湖阴一峰如怒猊，势临城北尤瑰奇。吴越大作缁黄庐，为穿百井以厌之。从来有龙必有珠，此虽培塿千山馀。中兴南渡为行都，崇列原庙太乙庐。曾因祀事来登眺，阛阓尘中有圜峤。薰风时来洗袢暑，绿树阴阴隐残照。我得暂来犹醒心，羡君清福住年深。长安信美非吾土，倦翼惟思归故林。
题太乙宫武林山赠易高士
作者：楼钥
朝代：宋

易居求赋武林山，日困尘劳无暂閒。
我求挂冠欲归去，念此诗债须当还。
武林山出武林水，灵隠后山无乃是。
此山亦復用此名，细考其来真有以。
天目两乳到钱塘，一山环湖万龙翔。
扶舆磅礴拥王气，皇居壮丽环宫墙。
湖阴一峰如怒猊，势临城北尤瑰奇。
吴越大作缁黄庐，为穿百井以厌之。
从来有龙必有珠，此虽培塿千山余。
中兴南渡为行都，崇列原庙太乙庐。
曾因祀事来登眺，阛阓尘中有圜峤。
熏风时来洗袢暑，绿树阴阴隠残照。
我得暂来犹醒心，羡君清福住年深。
长安信美非吾土，倦翼惟思归故林。
题孙谷桥墦间图
作者：楼钥
朝代：宋

墦间不足又之他，犹自施施骄室家。齐国一人如许尔，宁知后日事如麻。因知义利本殊途，莫笑墦间乞祭徒。正使往来多显者，此中尤要著工夫。
题孙谷桥墦间图·其一
作者：楼钥
朝代：宋
体裁：七言绝句

墦间不足又之他，犹自施施骄室家。齐国一人如许尔，宁知后日事如麻。
题孙谷桥墦间图·其二
作者：楼钥
朝代：宋

因知义利本殊途，莫笑墦间乞祭徒。
正使往来多显者，此中尤要着工夫。
题孙谷桥墦间图·其二
作者：楼钥
朝代：宋

因知义利本殊途，莫笑墦间乞祭徒。正使往来多显者，此中尤要著工夫。
题孟东野听琴图因次其韵
作者：楼钥
朝代：宋

谁欤住前溪，夜深以琴鸣。
天高颢气肃，月斜映疎星。
橡林助萧瑟，泉声激琮琤。
弹者人定佳，能使东野听。
束带不立朝，遥夜甘空庭。
龙眠发妙思，神交穷杳冥。
不见弹琴人，画出琴外声。
郊寒凛如对，作诗太瘦生。
恨不从之游，抚卷空含情。
题孟东野听琴图因次其韵
作者：楼钥
朝代：宋

谁欤住前溪，夜深以琴鸣。天高颢气肃，月斜映疏星。橡林助萧瑟，泉声激琮琤。弹者人定佳，能使东野听。束带不立朝，遥夜甘空庭。龙眠发妙思，神交穷杳冥。不见弹琴人，画出琴外声。郊寒凛如对，作诗太瘦生。恨不从之游，抚卷空含情。
题宏老空谷
作者：楼钥
朝代：宋
体裁：七言绝句

君看空谷自然空，声有洪纤应则同。正为中虚声自应，莫将应处做神通。
题家藏二画·二虎
作者：楼钥
朝代：宋

一虎弭耳行，一虎立而顾。猛鸷乃天资，亦尔相媚妩。媚妩尚眈眈，况复逢其怒。吾闻宣城包，今古称独步。投老笔愈精，利牙爪可怖。方其欲画时，闭户张绢素。磨墨备丹彩，饮酒至斗许。解衣恣盘礴，手足平地踞。顾眄或腾拿，窥之真是虎。捉笔一挥成，神全威不露。此其真是欤，为我振蓬户。藜藿将不采，何止詟狐兔。
题家藏二画·二虎
作者：楼钥
朝代：宋

一虎弭耳行，一虎立而顾。
猛鸷乃天资，亦尔相媚妩。
媚妩尚眈眈，况復逢其怒。
吾闻宣城包，今古称独步。
投老笔愈精，利牙爪可怖。
方其欲画时，闭户张绢素。
磨墨备丹彩，饮酒至斗许。
解衣恣盘礴，手足平地踞。
顾眄或腾拏，窥之真是虎。
捉笔一挥成，神全威不露。
此其真是欤，为我振蓬户。
藜藿将不采，何止詟狐兔。
题家藏二画·二龙
作者：楼钥
朝代：宋
体裁：古风

老龙卧海沙，觉来未欠伸。珠光发海底，闯然目有神。画龙不画全，必杂烟与云。此龙未尝动，具见爪与鳞。一龙望见之，争心生怒嗔。奋迅勇欲前，便尔云满身。不知出谁笔，定非尘中人。若非亲见之，何由写其真。云涛方汹涌，恍若渺无津。为霖会有时，正尔良苦辛。乃知青云高，不如寂寞滨。深虞或飞去，十袭聊自珍。
题寿居仁独说图
作者：楼钥
朝代：宋
体裁：古风

向来八万四千偈，舌端辩才若翻水。山空月落说向谁，不如出口入吾耳。当时受者亡是公，乌有先生子虚子。我却曾见语录来，祇有空空数张纸。
题少潜兄得闲
作者：楼钥
朝代：宋

亭下水吞空，轻舟处处通。闲情谁得似，逸兴更何穷。诗社率相过，醉乡时一中。我家元不远，只在小桥东。平日君多暇，如今我亦闲。人归真得地，吏隐胜居山。烟浪一千顷，茅檐三四间。天寒倚修竹，空翠湿攲鬟。
题少潜兄得闲·其一
作者：楼钥
朝代：宋
体裁：五言律诗

亭下水吞空，轻舟处处通。闲情谁得似，逸兴更何穷。诗社率相过，醉乡时一中。我家元不远，只在小桥东。
题少潜兄得闲·其二
作者：楼钥
朝代：宋

平日君多暇，如今我亦闲。人归真得地，吏隐胜居山。烟浪一千顷，茅檐三四间。天寒倚修竹，空翠湿攲鬟。
题少潜兄得闲·其二
作者：楼钥
朝代：宋

平日君多暇，如今我亦闲。
人归真得地，吏隠胜居山。
烟浪一千顷，茅檐三四间。
天寒倚修竹，空翠湿欹鬟。
题尤延之给事所藏葛仙翁徙居图
作者：楼钥
朝代：宋

莫言家具少于车，药裹衣囊自有余。
老妇亲携三稚子，仙翁独玩一篇书。
羊牛相与趋新筑，鸡犬无因恋故庐。
到处山头有丹井，不知如此几迁居。
题尤延之给事所藏葛仙翁徙居图
作者：楼钥
朝代：宋

莫言家具少于车，药裹衣囊自有馀。老妇亲携三稚子，仙翁独玩一篇书。羊牛相与趋新筑，鸡犬无因恋故庐。到处山头有丹井，不知如此几迁居。
题徐圣可知县所藏杨补之二画
作者：楼钥
朝代：宋

谁种疏梅古岸头，推蓬瞥见倍清幽。君看竹外一枝好，真有江南万斛愁。梅花屡见笔如神，松竹宁知更逼真。百卉千华皆面友，岁寒祇见此三人。
题徐圣可知县所藏杨补之二画·其一
作者：楼钥
朝代：宋

谁种疎梅古岸头，推蓬瞥见倍清幽。
君看竹外一枝好，真有江南万斛愁。
题徐圣可知县所藏杨补之二画·其一
作者：楼钥
朝代：宋

谁种疏梅古岸头，推蓬瞥见倍清幽。君看竹外一枝好，真有江南万斛愁。
题徐圣可知县所藏杨补之二画·其二
作者：楼钥
朝代：宋
体裁：七言绝句

梅花屡见笔如神，松竹宁知更逼真。百卉千华皆面友，岁寒祇见此三人。
题惠崇著色四时景物
作者：楼钥
朝代：宋
体裁：七言律诗

旧说惠崇真画师，生绡四幅见天机。鹭翻桃岸韶光妩，鹅漾莲塘暑气微。风劲宾鸿霜始肃，寒欺花鸭雪初飞。分明知是丹青卷，仍欲沙头唤渡归。
题慈溪张氏坐化颂
作者：楼钥
朝代：宋
体裁：古风

苦是自苦，有谁缚汝。碍是自碍，非身为害。既知一物本来无，何待行时方自在。
题施武子所藏老融二牛图
作者：楼钥
朝代：宋

佳哉淡墨扫人牛，一笛横风各自由。平日深知焉用稼，如今但欲老西畴。乌犍离立意逶迟，鞭策俱忘取次归。騃犊跳风仍却顾，老融于此露天机。
题施武子所藏老融二牛图·其一
作者：楼钥
朝代：宋
体裁：七言绝句

佳哉淡墨扫人牛，一笛横风各自由。平日深知焉用稼，如今但欲老西畴。
题施武子所藏老融二牛图·其二
作者：楼钥
朝代：宋
体裁：七言绝句

乌犍离立意逶迟，鞭策俱忘取次归。騃犊跳风仍却顾，老融于此露天机。
题施武子所藏醉白堂记
作者：楼钥
朝代：宋

堂名醉白尚存不，词翰辉光射两眸。
天下曾除苏氏学，禁中却有太清楼。
旧碑于世已难见，真蹟惟君乃得收。
感叹不堪衰泪落，林虑山下水空流。
题施武子所藏醉白堂记
作者：楼钥
朝代：宋

堂名醉白尚存不，词翰辉光射两眸。天下曾除苏氏学，禁中却有太清楼。旧碑于世已难见，真迹惟君乃得收。感叹不堪衰泪落，林虑山下水空流。
题杨子元琪所藏东坡古木
作者：楼钥
朝代：宋
体裁：六言诗

东坡笔端游戏，槎牙老气横秋。笑揖退廉博士，信酷似文湖州。
题林宗鲁校书所藏宣和御画
作者：楼钥
朝代：宋
体裁：七言绝句

周公多艺孔多能，徽庙才高更倍增。除却万机都不会，至今遗老话昭陵。
题林氏香严庵
作者：楼钥
朝代：宋
体裁：五言律诗

缓步寻佳处，林深路欲迷。偃松披数亩，立竹漱三溪。瀹茗凭山槛，呼灯照石梯。轻舆空翠湿，投暝喜幽栖。
题桃源王少卿占山亭
作者：楼钥
朝代：宋

纳纳乾坤一草亭，西山尽见若秋屏。霜馀远水呈天碧，雨过遥空现帝青。逸叟真成陶令隐，高怀长似屈原醒。肯堂固赖贤孙子，精爽犹疑尚有灵。
题桃源王少卿占山亭
作者：楼钥
朝代：宋

纳纳干坤一草亭，西山尽见若秋屏。
霜余远水呈天碧，雨过遥空现帝青。
逸叟真成陶令隠，高怀长似屈原醒。
肯堂固頼贤孙子，精爽犹疑尚有灵。
题汪季路侍郎所藏吴道子天龙八部
作者：楼钥
朝代：宋
体裁：七言律诗

妙绝天龙八部图，细看真不失锱铢。声名自足高千古，题品尤难遇二苏。旌旆冕旒犹可想，鬼神人物亦何殊。君看坐位兰亭草，费尽工夫学得无。
题汪季路太傅所藏龙眠阳关图
作者：楼钥
朝代：宋

离觞别泪为君倾，行李匆匆欲问程。不用阳关寻旧曲，图中端有断肠声。画出阳关古别离，萧疏柳质不胜悲。行人顾叹离人泣，柳下渔翁总不知。
题汪季路太傅所藏龙眠阳关图·其一
作者：楼钥
朝代：宋
体裁：七言绝句

离觞别泪为君倾，行李匆匆欲问程。不用阳关寻旧曲，图中端有断肠声。
题汪季路太傅所藏龙眠阳关图·其二
作者：楼钥
朝代：宋

画出阳关古别离，萧疎柳质不胜悲。
行人顾叹离人泣，柳下渔翁总不知。
题汪季路太傅所藏龙眠阳关图·其二
作者：楼钥
朝代：宋

画出阳关古别离，萧疏柳质不胜悲。行人顾叹离人泣，柳下渔翁总不知。
题汪季路家藏吴彩鸾唐韵后
作者：楼钥
朝代：宋

旧说仙人吴彩鸾，日书切韵归毫端。不应神速有如此，令人至今疑稗官。相传此事三百载，谁知真迹俨然在。笔精墨妙信入神，间以朱丹倍晶彩。法言初为此韵时，剩裒文字觉后知。宁知遂经谪仙手，讳字曾阙民与基。经生矻矻尽精力，摩以岁月或可得。动翰如飞犹恐迟，一日一挥出心画。神仙之说云渺茫，仙凡配耦尤荒唐。萧史弄玉乘凤去，蓝田空说容裴航。文箫之遇真是否，岂比虚名传不朽。五篇历历为全书，始信传闻是真有。当时所直才五缗，于今千金价未均。十年盖有数百本，未知几本传今人。惜哉字画太纤细，后日传之知几岁。祇今已有字不全，欲镌翠珉固非易。我踰七十方见之，暂借一观聊自怡。平生愿见心便足，何必更谋身后为。
题汪季路家藏吴彩鸾唐韵后
作者：楼钥
朝代：宋

旧说僊人吴彩鸾，日书切韵归毫端。
不应神速有如此，令人至今疑稗官。
相传此事三百载，谁知真蹟俨然在。
笔精墨妙信入神，间以朱丹倍晶彩。
法言初为此韵时，剩裒文字觉后知。
宁知遂经谪僊手，讳字曾阙民与基。
经生矻矻尽精力，摩以岁月或可得。
动翰如飞犹恐迟，一日一挥出心画。
神僊之说云渺茫，僊凡配耦尤荒唐。
萧史弄玉乘凤去，蓝田空说容裴航。
文箫之遇真是否，岂比虚名传不朽。
五篇历历为全书，始信传闻是真有。
当时所直才五缗，于今千金价未均。
十年盖有数百本，未知几本传今人。
惜哉字画太纤细，后日传之知几岁。
祇今已有字不全，欲镌翠珉固非易。
我踰七十方见之，暂借一观聊自怡。
平生愿见心便足，何必更谋身后为。
题汪季路尚书所藏米元晖湖山瑞雪图
作者：楼钥
朝代：宋
体裁：七言绝句

笔力谁能似虎儿，思陵亲为御珍题。小臣不识湖山好，但欲扁舟泛剡溪。
题汪季路尚书所藏米元晖蒋山出云
作者：楼钥
朝代：宋
体裁：七言绝句

龙盘往昔名钟山，云起从龙意自闲。肤寸须臾成戴帽，坐看膏雨满人间。
题汪宏甫三马图
作者：楼钥
朝代：宋
体裁：七言绝句

玉花流云照夜白，开元尚想行天街。韩李郑君俱已矣，健笔谁能如顺斋。
题申之寄示春郊画轴
作者：楼钥
朝代：宋

郊原膴膴春意足，细草凄迷芳树绿。雁鹜无数泛陂塘，羊牛相与随刍牧。几年不泛浙西船，恍如苏台俯平川。闲人忧国无他策，但愿好雨成丰年。
题申之寄示春郊画轴
作者：楼钥
朝代：宋

郊原膴膴春意足，细草凄迷芳树绿。
鴈鹜无数泛陂塘，羊牛相与随刍牧。
几年不泛浙西船，恍如苏台俯平川。
闲人忧国无他策，但愿好雨成丰年。
题罗春伯所藏修禊序
作者：楼钥
朝代：宋

东游登会稽，祇见兰亭不见碑。
北过中山府，欲访此碑不知处。
閒从故家看墨本，如此二者绝难遇。
曾经耶律毡裹去，至今胡虏犹知慕。
时将一二馈肤使，持归往往快先覩。
未知玉石真在否，要比江南终近古。
他日缚取呼韩作编户，勒铭归来过定武。
只问君王乞此碑，打向人间莫论数。
题罗春伯所藏脩禊序
作者：楼钥
朝代：宋

东游登会稽，祇见兰亭不见碑。北过中山府，欲访此碑不知处。閒从故家看墨本，如此二者绝难遇。曾经耶律毡裹去，至今胡虏犹知慕。时将一二馈肤使，持归往往快先睹。未知玉石真在否，要比江南终近古。他日缚取呼韩作编户，勒铭归来过定武。只问君王乞此碑，打向人间莫论数。
题老融归牛图
作者：楼钥
朝代：宋
体裁：七言绝句

薄宦六年辞故山，故山祇在梦魂间。簪绅何苦自缠缚，却羡归牛自在閒。
题老融画弥勒
作者：楼钥
朝代：宋

乘风欲去东南，回头此意谁参。
当时蹉过足庵，却来攻媿同龛。
题老融画弥勒
作者：楼钥
朝代：宋

乘风欲去东南，回头此意谁参。当时蹉过足庵，却来攻愧同龛。
题老融画牛溪烟雨
作者：楼钥
朝代：宋
体裁：六言诗

暝烟吹雨冥冥，两牛半渡深清。京尘久污巾履，颇思归濯吾缨。
题范宽秋山小景
作者：楼钥
朝代：宋

山高最难图，意足不待大。尺楮眇千里，长江浸横翠。画家杂云烟，惝恍徒意会。苟或森三尺，便若俗子对。此画格律严，兴寄独超迈。洗眼映窗明，妙处乃不昧。流泉见原委，著屋分向背。推车度危桥，指路向关隘。轻舟最渺茫，浦屿如有待。山棱瘦露骨，汀洲横若带。木叶黄欲脱，秋容俨然在。霜馀无片云，历历数沙界。搜寻目力疲，欲赋无可柰。近山才四寸，万象纷纳芥。欲识无穷意，耸翠更天外。
题范宽秋山小景
作者：楼钥
朝代：宋

山高最难图，意足不待大。
尺楮眇千里，长江浸横翠。
画家杂云烟，戃怳徒意会。
苟或森三尺，便若俗子对。
此画格律严，兴寄独超迈。
洗眼映窗明，妙处乃不昧。
流泉见原委，着屋分向背。
推车度危桥，指路向关隘。
轻舟最渺茫，浦屿如有待。
山棱瘦露骨，汀洲横若带。
木叶黄欲脱，秋容俨然在。
霜余无片云，历历数沙界。
搜寻目力疲，欲赋无可柰。
近山才四寸，万象纷纳芥。
欲识无穷意，耸翠更天外。
题萝月上人送鸿小楼
作者：楼钥
朝代：宋

雨洗春山空翠新，登楼不见送鸿人。薜萝清夜月依旧，无复新诗泣鬼神。
题萝月上人送鸿小楼
作者：楼钥
朝代：宋

雨洗春山空翠新，登楼不见送鸿人。
薜萝清夜月依旧，无復新诗泣鬼神。
题董亨道八景图
作者：楼钥
朝代：宋

钱塘怒涛天下无，谁将尺纸为新图。贺家湖上如镜净，屡向烟波逢钓徒。彩虹横卧吴淞上，洞庭一螺浮具区。亦曾泛舟彭蠡湖，插立千剑名大孤。庐山高哉不得到，历历五老联香炉。上钟下钟夹湖口，半江清浊泾渭如。多景雄据金焦间，夕阳微照海门山。其馀知名不知处，赤壁但歌前后赋。江汉至鄂始合流，黄鹤楼前鹦鹉洲。潇湘见说青如染，道林岳麓横清秋。我欲远游嗟暮齿，蝶梦翩翩漫千里。但欲绝江寻越山，归老故山吾已矣。
题董亨道八景图
作者：楼钥
朝代：宋

钱塘怒涛天下无，谁将尺纸为新图。
贺家湖上如镜浄，屡向烟波逢钓徒。
彩虹横卧吴淞上，洞庭一螺浮具区。
亦曾泛舟彭蠡湖，插立千剑名大孤。
庐山高哉不得到，历历五老联香炉。
上钟下钟夹湖口，半江清浊泾渭如。
多景雄据金焦间，夕阳微照海门山。
其余知名不知处，赤壁但歌前后赋。
江汉至鄂始合流，黄鹤楼前鹦鹉洲。
潇湘见说青如染，道林岳麓横清秋。
我欲远游嗟暮齿，蝶梦翩翩漫千里。
但欲绝江寻越山，归老故山吾已矣。
题贺监李谪仙二像
作者：楼钥
朝代：宋

不有风流贺季真，更谁能识谪仙人。金龟换酒今何在，相对画图如有神。斗酒浇诗动百篇，鉴湖牛渚两俱仙。早知今日犹相对，不向稽山回酒船。
题贺监李谪仙二像·其一
作者：楼钥
朝代：宋
体裁：七言绝句

不有风流贺季真，更谁能识谪仙人。金龟换酒今何在，相对画图如有神。
题贺监李谪仙二像·其二
作者：楼钥
朝代：宋

斗酒浇诗动百篇，鉴湖牛渚两俱仙。早知今日犹相对，不向稽山回酒船。
题贺监李谪仙二像·其二
作者：楼钥
朝代：宋

斗酒浇诗动百篇，鑑湖牛渚两俱仙。
早知今日犹相对，不向稽山回酒船。
题赵尊道渥洼图
作者：楼钥
朝代：宋

良马六十有四蹄，腾骧进止纷不齐。权奇倜傥多不羁，亦有顾影成骄嘶。或行或涉更相顾，交颈相靡若相语。画出老杜沙苑行，将军弟子早有声。中间名种鸡群鹤，无复瘦疮乌暮啄。当时玉花可媒龙，后日去尽鸟呼风。开元四十万匹马，俯仰兴亡空见画。龙眠妙手欲希韩，莫遣铁面关西看。
题赵尊道渥洼图
作者：楼钥
朝代：宋

良马六十有四蹄，腾骧进止纷不齐。
权奇倜傥多不覊，亦有顾影成骄嘶。
或行或涉更相顾，交颈相靡若相语。
画出老杜沙苑行，将军弟子早有声。
中间名种鸡群鹤，无復瘦疮乌暮啄。
当时玉花可媒龙，后日去尽鸟呼风。
开元四十万匹马，俯仰兴亡空见画。
龙眠妙手欲希韩，莫遣铁面关西看。
题赵睎远二画 其二 墨梅
作者：楼钥
朝代：宋

窗前惊见一枝斜，照眼英英十数花。千载简斋仙去后，何人更著好诗誇。
题赵睎远二画·其一
作者：楼钥
朝代：宋
体裁：七言绝句

藻翻数尾已如生，妙绝鱼儿作队行。不是深知濠上趣，未应笔底得纵横。
题赵睎远二画·其二
作者：楼钥
朝代：宋

窗前惊见一枝斜，照眼英英十数花。
千载简斋僊去后，何人更着好诗夸。
题赵睎远二画·鱼扇
作者：楼钥
朝代：宋

藻翻数尾已如生，妙绝鱼儿作队行。不是深知濠上趣，未应笔底得纵横。窗前惊见一枝斜，照眼英英十数花。千载简斋仙去后，何人更著好诗誇。
题郭恕先雪霁江行图
作者：楼钥
朝代：宋

妙绝丹青郭恕先，幻成雪霁大江船。沿流更饱轻帆举，上水仍劳百丈牵。捩柂长年浑欲动，褰帷佳客若将仙。侍亲曾泛沧浪月，犹记兰成射策年。
题郭恕先雪霁江行图
作者：楼钥
朝代：宋

妙绝丹青郭恕先，幻成雪霁大江船。
沿流更饱轻帆举，上水仍劳百丈牵。
捩柂长年浑欲动，褰帷佳客若将僊。
侍亲曾泛沧浪月，犹记兰成射策年。
题陆放翁诗卷
作者：楼钥
朝代：宋

妙画初惊渴骥奔，新诗熟读叹微言。四明知我岂相属，一水思君谁与论。茶灶笔床怀甫里，青鞋布袜想云门。何当一棹访深雪，夜语同倾老瓦盆。
题陆放翁诗卷
作者：楼钥
朝代：宋

妙画初惊渴骥奔，新诗熟读叹微言。
四明知我岂相属，一水思君谁与论。
茶竈笔床怀甫里，青鞋布袜想云门。
何当一棹访深雪，夜语同倾老瓦盆。
题陈简斋寄夫人书
作者：楼钥
朝代：宋
体裁：七言绝句

行书满纸遗君文，可见闺门敬若宾。应与少文能协趣，定因元亮遂忘贫。
题韩氏所藏元佑选尚诏草
作者：楼钥
朝代：宋

禁脔当年选尚初，难兄辞宠意何如。
裕陵遗旨知难改，元佑湛恩信有余。
今日犹存卯君笔，向来谁造粉昆书。
韩门世宝宜无坠，史有遗文尚取诸。
题韩氏所藏元祐选尚诏草
作者：楼钥
朝代：宋

禁脔当年选尚初，难兄辞宠意何如。裕陵遗旨知难改，元祐湛恩信有馀。今日犹存卯君笔，向来谁造粉昆书。韩门世宝宜无坠，史有遗文尚取诸。
题高丽行看子
作者：楼钥
朝代：宋
体裁：古风

竹批双耳风入蹄，霜鬣剪作三花齐。相随西去皆良种，撼首势窜迎风嘶。丹青不减陆与顾，丽人传来译通语。装为横轴看且行，云是韩干非虚声。圉人乘马如乘鹤，人马相谙同呼啄。中有二匹真游龙，爬梳迥立绿杨风。贾胡携金赎此马，亟呼工人临旧画。我诗无分到三韩，写向新图时自看。
题龙眠画西域圣僧
作者：楼钥
朝代：宋

放两不借叠双足，自在在心机在目。默然深入不二门，不知师唱谁家曲。